sagorsarker/bangla-wikipedia huggingface dataset:
লুক গ্যালোস

আন্ড্রু উইলিয়াম হ্যানকিন্সন (জন্ম ডিসেম্বর ২২, ১৯৮৩) একজন আমেরিকান পেশাদার কুস্তিগির।
ডাব্লিউডাব্লিউই এর সাথে তার প্রথম কাজ শেষ হয় ২০১০ সালে। তিনি বেশি বিখ্যাত নিউ জাপান প্রো রেসলিং এ ডক গ্যালোস নামে কাজ করার জন্য এবং তিনি টোটাল ননস্টপ একশন রেসলিং এও কুস্তি লড়েছেন, যেখানে তিঞ্জ আছেস এন্ড এইটস ফ্যাংশন ডি.ও.সি.(ডিরেক্টর অফ চাওস) নামে কুস্তি লড়েছেন। কার্ল অ্যান্ডারসনের সাথে, হ্যানকিন্সন ডাব্লিউডাব্লিউই র ট্যাগ টিম চ্যাম্পিয়নশিপ জিতেছেন ২ বার। সে তার সাথে আইডাব্লিউজিপি ট্যাগ টিম চ্যাম্পিয়নশিপ জিতেছেন তিনবার।
হ্যানকিন্সন তার কর্মজীবন শুরু করেন মেসন-ডিক্সন রেসলিং এবং পেন্সিলবানিয়ার সাথে ওয়ার্ল্ড স্টার রেসলিং ফেডারেশন, সামিট রেসলিং এসোসিয়েশন অব সাউদার্ন এবং মারিয়াল্যান্ড-ভিত্তিক ন্যাশনাল রেসলিং এলায়েন্স এ ডোরিয়ান ডেবিল্লে নামে কুস্তি লড়েছেন।
২০০৫ এর এপ্রিলে ডাব্লিউডাব্লিউই এর ১,০০০,০০০ লাখ আমেরিকান ডলার টাফ এনাফ অনুষ্ঠান এর ১০ জন কন্টেস্টেন্ট এর একজন হয়েছিলেন, এরপর তিনি ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) এ যোগ দেন এবং ডাব্লিউডাব্লিউই এর উন্নয়ন ক্ষেত্র ডিপ সাউদ রেসলিং এ কুস্তি লড়া শুরু করেন।
হ্যানকিনসন ডিএসডাব্লিউ এ ডোরিয়েন "ডিকোন" ডেবিল্লে নামে কুস্তি লড়েছেন তার নাম দ্যা ফ্রেকিন ডিকোন এ পরিবর্তন করার পূর্বে। তিনি গিম্মিক এর সাথে ডেরাঙ্গ নামক দল করে কুস্তি লড়তেন, যে তার সাথে উইলো নামক মাকড়শা নিয়ে আসতেন, গিম্মিক অনেক অল্প কথা বলতো।
কার্ল অ্যান্ডারসন

ছেদ আলেগ্রা (জন্ম জানুয়ারি ১৮, ১৯৮০) একজন আমেরিকান পেশাদার কুস্তিগির।
এন্ডারসন ট্যাগ টিম দক্ষতার জন্য বিক্ষাত, তিনি নিউ জাপান প্রো-রেসলিং (এনজিপিডাব্লিউ) এ কুস্তি লড়েছেন, যেখানে তিনি চারবার আইডাব্লিউজিপি চ্যাম্পিয়ন হয়েছেন। তিনি সবথেকে বেশি লুক গ্যালোস এর সাথে বেশি সফল হয়েছেন। তিনি গ্যালোস এর সাথে দুই বার ডাব্লিউডাব্লিউই র ট্যাগ টিম চ্যাম্পিয়নশিপ জিতেছেন।
আলেগ্রা আশেভিল্লে,নর্থ ক্যারেলিনায় বেড়ে উঠেছেন, সেখানে তিনি তার মা এবং ভাইয়ের সাথে বসবাস করেছেন। তিনি মার্স হিল কলেজ এ পড়াশোনার সাথে সাথে মার্স হিল কলেজ এ বেসবল এ স্কলারশিপ পেয়েছিলেন। তিনি ছিঞ্চিন্নাটি,ওহাইও তে চলে আসার পর মেইন ইভেন্ট প্রো রেসলিং এ প্রশিক্ষণ নেওয়া শুরু করেন।
তিনি ২০০০ সালে লেস দ্যাটছারের কাছে কুস্তি প্রশিক্ষণ শুরু করার পরে, ডেরেক নেট্রিকের কাছে কুস্তি প্রশিক্ষণ নেওয়া শুরু করেন। যখন তিনি মনে করেন তিনি এখন সমর্থ হয়েছেন তখন তিনি ক্রিক সেফার্ড এর সাথে দেখা করেন যিনি নর্দান রেসলিং ফেডারেশন এ কাজ করেন। ওনি রোজার রাফেন এর সাথে আলাগ্রকে দেখা করিয়ে দেন, যিনি ব্রনকাসারের মূল প্রশিক্ষক (দ্যা এনডাব্লিউএফস রেসলিং স্কুল). মে ১০, ২০০২ সালে তিনি তার প্রথম কুস্তি ম্যাচ লড়েন, তিনি ওই ম্যাচে দ্যা যোডায়েক এর বিপক্ষে হেরে যান। তার কর্মজীবন এর শুরুতে প্রিন্স জাস্টিস, জিমি ভ্যালিয়েন্ট, ক্রিস হ্যারিস, সার্ক বয়, এবং জেরি লোয়লার এর বিপক্ষে কুস্তি লড়েছেন। এনডাব্লিউএফ এ তিনি ইয়াঙ্গ লায়নস এর অংশ হিসেবে কুস্তি লড়া শুরু করেন। ম্যাট পার্কস এর সাথে তিনি ওই দল থেকে বেড়িয়ে যান। আলেগ্রা এবং পার্কাস জায়ান স্টোন এবং জেয় ডোনাল্ডস এর সাথে শত্রুতা করে বসেন।
অক্টোবর ২০০৫ এ তিনি ন্যাশনাল রেসলিং এলায়েন্স এ কুস্তি লড়ার সুযোগ পান, যেখানে তিনি ডেভ মারকিউয এর চোখে পড়েন। এলেগ্রা ডোজোকে প্রশিক্ষণ নেওয়ার সুযোগ পান এবং এরপর জানুয়ারি ১, ২০০৬ এ রায়ান স্টোন এর কাছে তার এনডাব্লিউএফ খেতাব হারান। এরপর এলেগ্রা ওয়েস্ট কোস্ট এ বসবাস এবং কুস্তি লড়া শুরু করেন। ওয়েস্ট কোস্ট এ তিনি "মেশিন গান" নামে কার্ল এন্ডারসনের সাথে কুস্তি লড়তে থাকেন। তিনি এলেক্স কোলসব এর কাছে পরাজিত হওয়ার আগে এনডাব্লিউএ ব্রিটিশ কমন ওয়েলথ চ্যাম্পিয়নশিপ জিতে নেন।
আল মোহাম্মদ মনিরুজ্জামান

আল মোহাম্মদ মনিরুজ্জামান (জন্ম: ২৫ অক্টোবর ১৯৭৬, ময়মনসিংহ) একজন বাংলাদেশী ক্রিকেটার। তিনি ২০০৩ সালে দুটি একদিনের আন্তর্জাতিক ম্যাচ খেলেছেন। তিনি এখন একজন আম্পায়ার হিসেবে কাজ করছেন ও ২০১৬-২০১৭ বাংলাদেশের জাতীয় ক্রিকেট লিগে ম্যাচ পরিচালনা করেছেন। ২০১৫ বাংলাদেশ প্রিমিয়ার লিগ থেকে বিপিএল ম্যাচে মাঠের আম্পায়ার হিসাবেও কাজ করছেন তিনি।
রোহিঙ্গাদের পতাকা

রোহিঙ্গাদের পতাকা হলো রোহিঙ্গা জাতিগোষ্ঠীর সাংস্কৃতিক ও জাতিগত পতাকা। প্রথমবারের মত এটি ব্যবহার করেন রোহিঙ্গা বুদ্ধিজীবী ও লেখক এ. এফ. কে. জিলানি যিনি বিংশ শতাব্দীর মধ্যভাগে রোহিঙ্গাদের পতাকা নিয়ে কাজ করেছেন। ২০১৮ সালের ২০ মে রোহিঙ্গাদের পতাকার নতুন সংস্কর্ণ প্রকাশ করে রোহিঙ্গা ভাষা একাডেমি; বর্তমানে পতাকাটি সারা বিশ্বের রোহিঙ্গা জাতিগোষ্ঠীর মানুষ ব্যবহার করে থাকে।
পতাকাটির নকশা করা হয়েছে সবুজ জমিনের কেন্দ্রে প্রাচীন রোহিঙ্গা মুদ্রা দিয়ে (যা স্বাধীন আরাকান আমলে ব্যবহার করা হত)। আরবি লিপিতে লেখা "শাহাদা" র পাশে ইসলামের চার খলিফার নাম লেখা : আবু বকর (উপরে), ওমর (নিচে), ওসমান (বামে) এবং আলী (ডানে)।
নরসিংদী গ্যাসক্ষেত্র

নরসিংদী গ্যাসক্ষেত্র বাংলাদেশ নরসিংদী জেলায় অবস্থিত একটি প্রাকৃতিক গ্যাসক্ষেত্র। এটি বাংলাদেশ গ্যাস ফিল্ডস কোম্পানি লিমিটেড-এর নিয়ন্ত্রণাধীন একটি প্রতিষ্ঠান।
নরসিংদী গ্যাসক্ষেত্রের অবস্থান ঢাকা বিভাগের নরসিংদী জেলার শিবপুর উপজেলায়, যা রাজধানী ঢাকা থেকে প্রায় ৪৫ কিলোমিটার উত্তর-পূর্ব দিকে ঢাকা-সিলেট মহাসড়কের পাশে।
পেট্রোবাংলা ১৯৯০ সালে এই গ্যাসক্ষেত্রটি আবিষ্কার করে।
এখান হতে উল্লম্ব-পদ্ধতিতে খননকৃত ১১,৩২০ ফুট গভীরতার একটি এবং ১০,৭৭৮ ফুট গভীরতার আরেকটি কূপের মাধ্যমে গ্যাস উত্তোলন করা হয়, যেগুলোর গ্যাস স্তরগুলো যথাক্রমে ১০,৪০০ হতে ১০,৪৪৬ ফুট ও ১০,৪২৭ হতে ১০,৪৭০ ফুট গভীরে অবস্থিত।
পেট্রোবাংলার হিসাব অনুযায়ী, এখানে মোট উত্তোলনযোগ্য গ্যাসের মজুদ ৩৪৫ বিলিয়ন ঘনফুট (বিসিএফ) এবং ১৯৯৬ সাল হতে ২০১৯ সালের ৩১ জানুয়ারি পর্যন্ত মোট ২০০.৮৬৯ বিলিয়ন ঘনফুট উত্তোলন করা হয়েছে।
বর্তমানে এই গ্যাসক্ষেত্র থেকে প্রতিদিন প্রায় ২৭ মিলিয়ন কিউবিক ফিট গ্যাস জাতীয় গ্রীডে যুক্ত হচ্ছে।
অন্য ঘরে অন্য স্বর

অন্য ঘরে অন্য স্বর বইটি প্রখ্যাত বাংলাদেশি কথাসাহিত্যিক আখতারুজ্জামান ইলিয়াসের সর্বপ্রথম প্রকাশিত গ্রন্থ। এটি একটি ছোটগল্পের সংকলন। এতে মোট ছয়টি গল্প স্থান পেয়েছে। গল্পগুলোর রচনাকাল ১৯৬৫ সাল থেকে ১৯৭৫ সাল।
এই বইতে স্থান পাওয়া ছয়টি গল্পের পাঁচটিই বিভিন্ন সময়ে বিভিন্ন পত্রপত্রিকায় প্রকাশিত হয়েছিল, শুধুমাত্র "ফেরারী" গল্পটি বাদে। এটিকে বেশ কয়েকটি পত্রিকা ফিরিয়ে দিয়েছিল। সর্বপ্রথম"ফরহাদ" নামে একজন তরুণ প্রকাশক উদ্যোগী হয়ে এই বইটি ছাপান। বইটি বাজারে সেভাবে চলেনি। ফলে অনেক বই উপহার হিসেবে প্রদত্ত হয়, আবার অনেক বই গুদামে পড়ে ছিলো। পরবর্তীতে ফরহাদ একাধিক লোকসানের ফলে স্বল্পকাল পরে প্রকাশনা ব্যবসা থেকে সরে যান এবং এরপর ইউপিএল বইটি ছাপায়।
আখতারুজ্জামান ইলিয়াসের এই বইটি শুরুতে সাধারণ পাঠকমহলে তেমন আলোড়ন তুলতে সক্ষম হয়নি। এমনকি অদ্যাবধি এটি সাধারণ্যে তেমন জনপ্রিয় নয়। তবে সাহিত্যিক-সমাজ ও রুচিবান পাঠকদের ভেতরে এটি প্রকাশের পরপরই বিশেষ সাড়া জাগায়। বিশিষ্ট কথাসাহিত্যিক সৈয়দ শামসুল হক তখন ছিলেন বেশ জনপ্রিয় লেখক। বাংলাদেশ টেলিভিশনের একটি অনুষ্ঠানে তিনি এ বইটির অনেক প্রশংসা করেন এবং দর্শকদের বলেন যে, লেখক একেবারে অপরিচিত হলেও এই বইটা কিনে পড়া উচিত। এছাড়া বাংলা সাহিত্যের আরেক দিকপাল হাসান আজিজুল হক এই বইটি নিয়ে একটি দীর্ঘ সাহিত্য-সমালোচনা লেখেন, যেটি রাজশাহী থেকে প্রকাশিত"বৃত্তায়ন" নামক লিটন ম্যাগাজিনে প্রকাশিত হয়। এই সমালোচনা প্রবন্ধটির শিরোনাম ছিলো "আখতারুজ্জামান ইলিয়াসের বিষবৃক্ষ।" প্রবন্ধের একটি অংশে হাসান আজিজুল হক লিখেছেন,‘শ্মশানের মড়া পুড়িয়ে পুড়িয়ে চণ্ডালের যে অবস্থা ইলিয়াসেরও তাই। সবকটি চশমা খুলে বসে আছেন অথচ আমাদের সাহিত্যে চশমার তো অন্ত নেই—কোঁৎ কোঁৎ আবেগের চশমা, ধর্মের সম্প্রদায়ের রঙিন চশমা কতো আছে। ইলিয়াসের খোলা চোখের দৃষ্টি সমকালীনতার মূলটুকু দেখে নয়, দাঁত নখ সবই বাজপাখির মতো তড়িঘড়ি ও সোজাসুজি, আর ঠিক সেইটুকুই তিনি লিখতে বসে যান।’
বইটি ১৯৭৬ সালে "বাঙলাদেশ লেখক শিবির" প্রদত্ত হুমায়ুন কবির সাহিত্য পুরস্কার-এ ভূষিত হয়।
অ্যানানকি (প্রাকৃতিক উপগ্রহ)

অ্যানানকি (ইংরেজি: Ananke; ; ) হল বৃহস্পতির একটি বিপরীতগামী প্রাকৃতিক উপগ্রহ। ১৯৫১ সালে মাউন্ট উইলসন মানমন্দিরে সেথ বার্নেস নিকোলসন এটি আবিষ্কার করেছিলেন। গ্রিক পুরাণে কথিত জিউস ও মইরাইয়ের (ভাগ্যদেবী ফেটস) কন্যা তথা আবশ্যকতার মূর্ত রূপ অ্যানানকির নামানুসারে এই উপগ্রহটির নামকরণ করা হয়। এই নামের বিশেষণটি হল "অ্যানানকিয়ান" (ইংরেজি: Anankean)।
অ্যানানকি উপগ্রহটির নামানুসারে বিপরীতগামী অনিয়মিত উপগ্রহগুলির অ্যানানকি গোষ্ঠীর নামকরণ করা হয়েছে। এই উপগ্রহগুলি মোটামুটি ১৫০° নতিতে ১৯.৩ থেকে ২২.৭ জিগামিটার দূরত্বের মধ্যে বৃহস্পতিকে প্রদক্ষিণ করছে।
১৯৭৫ সালে অ্যানানকি উপগ্রহ এটির বর্তমান নামটি লাভ করে। তার আগে এটিকে সাধারণভাবে (ইংরেজি: Jupiter XII) নামে চিহ্নিত করা হত। ১৯৫৫ থেকে ১৯৭৫ সালের মধ্যবর্তী সময়ে এটিকে "অ্যাড্রাস্টিয়া" (ইংরেজি: Adrastea) নামেও অভিহিত করা হত। বর্তমানে বৃহস্পতির অপর একটি প্রাকৃতিক উপগ্রহ এই নামে অভিহিত হয়েছে।
অ্যানানকি একটি উচ্চ-উৎকেন্দ্রিকতাযুক্ত ও উচ্চ-নতিযুক্ত বিপরীতগামী কক্ষপথে বৃহস্পতিকে প্রদক্ষিণ করে চলেছে। ২০০০ সালের পর অনুরূপ কক্ষপথে বৃহস্পতিকে প্রদক্ষিণকারী আরও আটটি অনিয়মিত উপগ্রহ আবিষ্কৃত হয়েছে। ২০০০ সালের জানুয়ারি মাসের হিসাব অনুযায়ী, এই উপগ্রহের কক্ষীয় উপাদানগুলি সৌর ও গ্রহীয় বাধার কারণে ক্রমাগত পরিবর্তিত হয়ে চলেছে। এই ধরনের কক্ষীয় উপাদান ও অদ্যাবধি অবগত ভৌত বৈশিষ্ট্যগুলির পরিপ্রেক্ষিতে অনুমান করা হয়, যে মূল সংঘর্ষের ফলে অ্যানানকি গোষ্ঠীর উপগ্রহগুলির উদ্ভব ঘটেছিল, সেটির বৃহত্তম অবশিষ্টাংশ হল এই অ্যানানকি উপগ্রহটি।
দৃশ্যমান বর্ণালিতে অ্যানানকিকে ধূসর থেকে হালকা লাল রঙের (রং সূচকে বি-ভি=০.৯০ বি-আর=০.৩৮) দেখায়। অবলোহিত বর্ণালিতে এটিকে পি-শ্রেণির গ্রহাণুর মতো দেখায়। তবে সেক্ষেত্রে এখানে জলে একটি সম্ভাব্য ইঙ্গিত পাওয়া যায়।
গ্রন্থপঞ্জি
বোরন

বোরন একটি রাসায়নিক মৌল যার প্রতীক হচ্ছে B এবং পারমাণবিক সংখ্যা ৫। এটা সম্পূর্ণরূপে উৎপন্ন হয় মহাজাগতিক রশ্মি বিচ্ছুরন এবং সুপারনোভার মাধ্যমে কিন্তু স্টার্লার নিউক্লিয়োসিন্থেসিস এর মাধ্যমে নয়। এটি সৌর জগতের এবং ভূত্বকের একটি অল্প প্রাচুর্যের উপাদান। বোরন তার আরও সাধারণ প্রাকৃতিকভাবে সংঘটিত যৌগগুলির জল-দ্রবণীয়তা দ্বারা পৃথিবীতে মনোনিবেশিত হয় যেমন - বোরেট খনিজ। এগুলোকে শিল্পগত এভাপোরেটস হিসেবে খনন করা হয়, যেমন- বোরাক্স এবং কার্নাইট। সবচাইতে বড় বোরন এর খনিগুলো তুরস্কে অবস্থিত।
বোরন হলো একপ্রকার ধাতুকল্প যেটি খুবই সামান্য পরিমাণে মহাকাশে ছোট পাথর কিংবা ধাতুর গায়ে পাওয়া যায় কিন্তু রাসায়নিকভাবে অসম্পূর্ণ বোরন প্রাকৃতিকভাবে পৃথিবীতেই পাওয়া যায়। শিল্পগতভাবে, খুবই খাঁটি বোরন উৎপন্ন করা খুবই কষ্টসাধ্য কারণ এটি কার্বন ও অন্যান্য উপাদান দ্বারা অবাধে দূষিত থাকে। যৎসামান্যই বোরোনের বরাদ্দ রয়েছে: অনিয়তকার বোরন হলো বাদামি গুঁড়া; নিয়তকার বা কেলাসাকার বোরন দেখতে রুপালি থেকে কালো, ভীষণ শক্ত (কাঠিন্যমাত্রা ৯.৫ মরস্ স্কেল এ) এবং সাধারণ তাপমাত্রায় খুবই অল্পমাত্রায় বিদ্যুৎ পরিবাহী। বোরোনের সর্বোৎকৃষ্ট ব্যবহার করা হয় বোরোনের ফিলামেন্ট বা আঁশ হিসেবে কার্বনের আঁশের মত অন্যান্য উচ্চশক্তি সম্পন্ন উপাদানের সাথে।
বোরন মূলত রাসায়নিক যৌগ হিসেবে ব্যবহার করা হয়। পৃথিবীর অর্ধেক পরিমাণ বোরনই ফাইবারগ্লাসে ব্যবহার করা হয়েছে নিরোধক এবং কাঠামোগত উপকরণ হিসেবে। পরবর্তিক্ষেত্রে সর্বোচ্চ ব্যবহার করা হয়েছে পলিমার এবং সিরামিকস এ এছাড়াও উচ্চশক্তি, স্বল্পওজনের এবং বিকৃতস্বভাবসম্পন্ন উপাদানে। বোরোসালিকেট গ্লাস সোডালাইম গ্লাসের চেয়ে বেশি পছন্দসই কারণ এর দীর্ঘস্থায়িত্ব ও তাপ অভিঘাত প্রতিরোধ ক্ষমতার জন্য। সোডিয়াম পারবোরেট হিসেবে বোরন ব্লিচের মতো কাজ করে। খুবই সামান্য পরিমাণ বোরন অর্ধপরিবাহীতে ডোপেন্ট হিসেবে এবং জৈব সূক্ষ্ম রাসায়নিক সংশ্লেষণে বিকারক মধ্যস্থকারী হিসেবে। কিছু সংখ্যক বোরন যা জৈব ঔষধ, মানব দেহে কিংবা গবেষণাক্ষেত্রে ব্যবহার করা হয়। প্রাকৃতিকভাবে বোরন গঠিত হয় দুইটি স্থিতিশীল আইসোটোপ দিয়ে, যার মধ্যে একটি হচ্ছে (বোরন-১০) যার নিউট্রন-ক্যাপচারিং এজেন্ট হিসাবে প্রচুর ব্যবহার রয়েছে।
জীববিজ্ঞানে বোরেট এর বিষক্রিয়া স্তন্যপায়ীদের ক্ষেত্রে খুবই কম (খাবার লবণ সমতুল্য) কিন্তু অর্থ্রোপোডাদের জন্য বিষতুল্য এবং এটি কীটনাশক হিসেবে ব্যবহার করা হয়ে থাকে। বোরন উদ্ভিদের জন্য অত্যন্ত প্রয়োজনীয় একটি পরিপোষক এবং বোরন যৌগসমূহ যেমন বোরাক্স এবং বোরিক অ্যাসিড অণুখাদ্য হিসেবে কৃষিতে ব্যবহার করা হয়, যদিও খুবই অল্প পরিমাণে নাহলে এটি বিষাক্ত রূপ নেয়। বোরোনের যৌগ উদ্ভিদের কোষে বলবৃদ্ধিকারক ভূমিকা পালন করে। মানুষসহ স্তন্যপায়ী প্রাণীর জন্য বোরন একটি প্রয়োজনীয় পুষ্টি কিনা তা নিয়ে মতবিরোধ আছে, যদিও এর কিছু প্রমাণ রয়েছে যা হাড়ের স্বাস্থ্যের পক্ষে সমর্থন করে।
ফয়জুল ইসলাম

ফয়জুল ইসলাম'
2003
'রংপুর জেলা
' (জন্ম: সেপ্টেম্বর ১৯৮৬ খুলনায় ) তিনি একজন বাংলাদেশী প্রাক্তন প্রথম শ্রেণির ক্রিকেটার। যিনি ২০০৩
-২০০৬ সালে বরিশাল বিভাগের হয়ে সক্রিয় ছিলেন। তিনি ছিলেন ডানহাতি ব্যাটসম্যান এবং ডানহাতি ফাস্ট মিডিয়াম পেস বোলার।
মোহাম্মদ সজিব

মোহাম্মদ সজিব (জন্ম: ১ জুন ১৯৯৯) একজন বাংলাদেশী ক্রিকেটার। যিনি ৫ ফেব্রুয়ারি ২০১৮ সালে ঢাকা প্রিমিয়ার বিভাগ ক্রিকেট লিগে শাইনপুকুর ক্রিকেট ক্লাবের হয়ে লিস্ট এ তালিকায় স্থান অর্জন করেন।
মেডুলোব্লাস্টোমা

মেডুলোব্লাস্টোমা হচ্ছে সবচেয়ে সাধারণ ও প্রাথমিক মাত্রার মস্তিষ্কের ক্যান্সার যা মূলত শিশুদের মধ্যে বেশি দেখা যায়। এটি মস্তিষ্কের পেছনে ও নিচের দিকে থাকা অংশ, মাথার খুলি, লঘুমস্তিষ্ক, বা পোস্টেরিওর ফসা থেকে সৃষ্টি হয়।
মস্তিষ্ক দুটি প্রধান অংশে বিভক্ত ⁠— সামনের অংশে থাকা বৃহত্তর গুরুমস্তিষ্ক এবং পেছনের অংশে থাকা লঘুমস্তিষ্ক। মস্তিষ্কের এই দুইটি অশ টেন্টোরিয়াম নামক একটি ঝিল্লি দ্বারা বিযুক্ত। যেসকল টিউমার লঘুমস্তিষ্কের অন্তর্গত অংশ, অর্থাৎ টেন্টোরিয়ামের নিচের অংশে সৃষ্ট তাদেরকে ইনফ্রাটেন্টোরিয়াল নিওপ্লাজম বলা হয়।
ঐতিহাসিকভাবে মেডুলোব্লাস্টোমাকে প্রমিটিভ নিউরোএক্টোডার্মাল টিউমার () বা পিএনইটি হিসেবে শ্রেণীবদ্ধ করা হলেও বর্তমানে মেডুলোব্লাস্টোমা সুপ্রাটেন্টোরিয়াল পিএনইটি থেকে আলাদা হিসেবে স্বীকৃত হওয়ায় দুটিকে একই শ্রেণির অন্তর্গত হিসেবে বিবেচনা করা হয় না।
টিউমার হিসেবে মেডুলোব্লাস্টোমা আক্রমণাত্মক ও দ্রুত বর্ধনশীল। সেরিব্রোস্পাইনাল ফ্লুইডের মাধ্যমে এটি মস্তিষ্ক ও সুষুম্নাকাণ্ডের বিভিন্ন স্থানে ছড়িয়ে পড়ে ও দ্রুত মেটাস্ট্যাসাইজ করে যা সচারচর মস্তিষ্কের অন্যান্য টিউমারের মধ্যে দেখা যায় না। টিউমারটি যখন সুষুম্নাকাণ্ডের কডা একিনা বা শেষ প্রান্ত পর্যন্ত ছড়িয়ে পড়ে তখন তাকে ড্রপ মেটাস্ট্যাসিস হিসেবে অভিহিত করা হয়।
আক্রান্তদের বয়স ও কোষবিদ্যা অনুসরণ করলে বেঁচে থাকার হার ৫, ১০, ২০ বছর বয়সীদের ক্ষেত্রে যথাক্রমে শতকরা ৬০, ৫২, ও ৪৭ ভাগ, অর্থাৎ শিশুরা প্রাপ্তবয়স্কদের চেয়ে ভালো অবস্থানে রয়েছে।
টিপু সুলতান (ক্রিকেটার)

টিপু সুলতান (জন্ম: ১২ সেপ্টেম্বর ১৯৯৮) একজন বাংলাদেশী ক্রিকেটার। তিনি ১৭ ফেব্রুয়ারি ২০১৮ সালে ঢাকা প্রিমিয়ার বিভাগ ক্রিকেট লিগে গাজী গ্রুপ ক্রিকেটার্স ক্লাবের হয়ে লিস্ট এ তালিকায় স্থান অর্জন করেছিলেন। এর আগে তিনি ২০১৮ আইসিসি অনূর্ধ্ব-১৯ ক্রিকেট বিশ্বকাপে বাংলাদেশের দলে ছিলেন। ২৫ ফেব্রুয়ারি ২০১৯ সালে তিনি ২০১৮-১৯ ঢাকা প্রিমিয়ার ডিভিশন টুয়েন্টি-২০ ক্রিকেট লিগে শাইনপুকুর ক্রিকেট ক্লাবের হয়ে টি-টোয়েন্টি আত্মপ্রকাশ করেছিলেন।
রাবণন

রাবণন (, ) হচ্ছে ২০১০ সালের একটি তামিল চলচ্চিত্র। চলচ্চিত্রটির পরিচালক ছিলেন মণি রত্নম যিনি চলচ্চিত্রটির কাহিনীর সহ-লেখক এবং চলচ্চিত্রটির সহ-প্রযোজক ছিলেন। চলচ্চিত্রটির মুখ্য ভূমিকায় ছিলেন বিক্রম, ঐশ্বর্যা রায় এবং পৃথ্বীরাজ সুকুমার, এছারাও প্রভু, কার্তিক এবং প্রিয়ামণি ছিলেন সহকারী ভূমিকায়। চলচ্চিত্রটি হিন্দি ভাষায় কিছু ভিন্ন অভিনেতাদের দ্বারা শুটিং করে "রাবণ" নামে তৈরি করা হয়েছিলো যেখানে অভিষেক বচ্চন ছিলেন। তেলুগু ভাষায় "ভিলেন" নামে অনুবাদ করে তামিল, হিন্দি, তেলুগু তিনটি সংস্করণই ২০১০ সালের ১৮ জুনে মুক্তি দেয়া হয়েছিলো। চলচ্চিত্রটি তামিল বক্স অফিসে সফল ছিলো।
রামায়ণ এর কাহিনী অবলম্বনে চলচ্চিত্রটির কাহিনী তৈরি করা হয়েছে। কাহিনীতে দেখায় যে একজন হিংস্র পুলিশ কর্মকর্তা তার অপহৃত স্ত্রীকে খুঁজে বের করার জন্য কত কষ্ট করে, অপহরণকারীর বোনকে পুলিশেরা তাদের কাছে ধরে ধর্ষণও করে এবং মেরেও ফেলে। স্টকহোম সিনড্রোম এর উপর ভিত্তি করেও কাহিনী কিছুটা আধারিত। চলচ্চিত্রটি চালাকুড়ি এবং উদগমণ্ডলম এর মত জায়গায় শুটিং হয়েছিলো।
বিক্রম এই চলচ্চিত্রটির জন্য ফিল্মফেয়ার সেরা অভিনেতা পুরস্কার - তামিল জিতেছিলেন।
পোন্নুনজাল

পোন্নুনজাল () হচ্ছে ১৯৭৩ সালের একটি তামিল চলচ্চিত্র। চলচ্চিত্রটির পরিচালক ছিলেন সি ভি রাজেন্দ্র এবং প্রযোজক ছিলেন কে এস কুট্রালিঙ্গ। চলচ্চিত্রটিতে শিবাজি গণেশন, ঊষানন্দিনী, আর মুথুরমণ এবং ভি গোপালকৃষ্ণ মুখ্য ভূমিকায় অভিনয় করেছিলেন। এম এস বিশ্বনাথ ছিলেন চলচ্চিত্রটির গানগুলোর সুরকার।
গানগুলোর সুরকার এম এস বিশ্বনাথ ছিলেন।
সালমা চৌধুরী

সালমা চৌধুরী হলেন একজন বাংলাদেশী রাজনীতিবিদ যিনি বাংলাদেশ আওয়ামী লীগের রাজনীতির সাথে যুক্ত। তিনি ২০১৯ সালের ৪ আগস্ট একাদশ জাতীয় সংসদের সংরক্ষিত নারী আসনের সাংসদ হিসেবে নির্বাচিত হন। তিনি রাজবাড়ী-১ আসনের সাবেক সাংসদ আবদুল ওয়াজেদ চৌধুরীর কন্যা।
সালমা চৌধুরী সরকারের আমলা বাংলাদেশি সচিব জনাব সোলেমান খান এর সাথে বিবাহ বন্ধনে আবদ্ধ হয়েছেন। তিনি তিন পুত্র সন্তানের জননী।
গোয়েন্দাগিরি

গোয়েন্দাগিরি হল ২০১৯ সালের একটি বাংলাদেশি চলচ্চিত্র। চলচ্চিত্রটির চিত্রনাট্যকার ও পরিচালক হলেন নাসিম সাহনিক এবং চলচ্চিত্রটি প্রযোজনা করেছেন মামুনুর ইসলাম। চলচ্চিত্রটিতে অভিনয় করেছেন শম্পা হাসনাইন, কল্যাণ কোরাইয়া, মিম চৌধুরী, সীমান্ত আহমেদ, কচি খন্দকার, তারেক মাহমুদ, টুটুল চৌধুরী, শিখা খান, তানিয়া বৃষ্টি, ইশরাত চৈতি, প্রিন্সসহ আরো অনেকে। চলচ্চিত্রটির পরিবেশনার দায়িত্বে ছিল আম্মাজান ফিল্মস।
চলচ্চিত্রটি ২০১৯ সালের ২৬ জুলাই প্রেক্ষাগৃহে মুক্তি পায়।
সামোয়া জাতীয় ক্রিকেট দল

সামোয়া ক্রিকেট দল হচ্ছে আন্তর্জাতিক ক্রিকেট অঙ্গনে সামোয়ার প্রতিনিধিত্বকারী একটি ক্রিকেট দল। সামোয়া ২০০০ সালে আন্তর্জাতিক ক্রিকেট কাউন্সিলের অনুমোদিত সদস্যপদ অর্জন করে। দলটি ২০০১ এবং ২০০২ সালে প্রশান্ত মহাসাগরীয় অঞ্চল চ্যাম্পিয়নশীপে প্রতিদ্বন্দ্বিতা করে, এবং দ্বিতীয় আসরের আয়োজন করে। ২০০১ সালে ৬ষ্ঠ স্থান, এবং ২০০২ সালে ৫ম স্থান অধিকার করে। ২০০৫ সালে দলটি পূর্ব এশিয়া-প্রশান্ত মহাসাগরীয় অঞ্চল কাপ প্রতিযোগিতায় অংশ গ্রহণ করে, সর্বশেষ অবস্থান নিয়ে প্রতিযোগিতা সমাপ্ত করে। ফলে ২০১১ বিশ্বকাপ বাছাই প্রতিযোগিতার যোগ্যতা হারায়। ২০১৭ সালে, দলটি সহযোগী সদস্য পদ লাভ করে।
২০১৮-এর এপ্রিলে, আইসিসি সিদ্ধান্ত নেয় যে, সকল সদস্য দেশের জন্য টুয়েন্টি২০ আন্তর্জাতিক (টি২০আই) মর্যাদা প্রদান করবে। অতপর ১ জানুয়ারি ২০১৯ এর পর থেকে সামোয়া ও আইসিসি সদস্যদের মধ্যে অনুষ্ঠিত সকল টুয়েন্টি২০ খেলা পূর্ণ টি২০আই এর মর্যাদা পাবে।
সামোয়া তাদের প্রথম টি২০আই ম্যাচ খেলে পাপুয়া নিউ গিনির বিপক্ষে ২০১৯ প্যাসিফিক গেম এর সময়।
সামোয়া দ্বীপপুঞ্জে ক্রিকেটের রয়েছে এক বর্ণিল ইতিহাস। ১৮৮৪ সালে ব্রিটিশ রাজকীয় নেভীর দ্বারা দেশটিতে ক্রিকেটের সূত্রপাত হয়। তখনকার সময়ে নিয়মানুবর্তিত ক্রিকেট ততটা পরিচিত ছিল না। ১৯৬৪ সালে স্থানীয় ও অভিবাসীদের সমন্বয়ে একটি দল ওয়ান্ডারার্সে মিলিত হন জাহাজের ক্রু ও ভ্রমণকারীদের সাথে ক্রিকেট খেলতে। সমন্বয়কারী ক্রিকেট সূচী ও প্রতিযোগিতা ১৯৯০ এর দশক পর্যন্ত খুবই নগন্য ছিল। ক্রিকেটের প্রতি স্থানীয়দের আগ্রহ দেখে ও এর প্রসার করতে ১৯৯০ সালের শেষের দিকে একটি সংস্থা ও কমিটি গঠন করা হয়।
সাফল্যের ধারাবাহিকতায় ২০০০ সালে সামোয়া আন্তর্জাতিক ক্রিকেট অ্যাসোসিয়েশন (সিকা), আইসিসি'র অনুমোদিত সদস্য পদ পায়। সিকা, অকল্যান্ড ক্রিকেটের সহিত শক্তিশালী জুটিবদ্ধ হয়ে ক্রিকেটকে উপভোগ করতে থাকে। কারণ অকল্যান্ড ক্রিকেট কোচিং, আম্পায়ারিং, প্রশাসনিক সহ ক্রিকেটের যাবতীয় পেশাদারী সহায়তা ও প্রশিক্ষণ প্রদান করে আসছিল।
সিকার প্রধান পৃষ্ঠপোষক হলেন দেশটির প্রধানমন্ত্রী তুইলাইপা লুপেসোলাই সইলে মেলিলেগোই। প্রধানমন্ত্রীর মজবুত সহায়তায় সামোয়া ক্রিকেটে একটি প্রসারিত ক্ষেত্র গড়তে সক্ষম হয়। ক্রিকেট এখন সামোয়াতে বিভিন্ন সাংস্কৃতিক কার্নিভালে, এমনকি তুইলা ফেস্টিভালেও খেলা হয়। ক্রিকেট এখন সামোয়ার সংস্কৃতিরই একটা অঙ্গে পরিণত হয়েছে। 
২০১১ সালের ৪ থেকে ৭ এপ্রিল সামোয়া ইপিএ দ্বিতীয় বিভাগের প্রতিযোগিতার আয়োজন করে। প্রতিযোগিতাটি ছিল শ্রীলঙ্কায় অনুষ্ঠিত ২০১২ টুয়েন্টি২০ ক্রিকেট বিশ্বকাপ প্রতিযোগিতার বাছাই স্তরের অংশ।অংশগ্রহণকারী দলগুলো হল:
সামোয়া উক্ত প্রতিযোগিতার বিজয়ী হয়, ফলে ২০১১ ইএপি বিভাগ ১ এ খেলার সুযোগ পায়।
পূর্ব এশিয়া-প্রশান্ত মহাসাগরীয় অঞ্চল বিভাগ ১ অনুষ্ঠিত হয় ২০১১ সালের ৪ থেকে ৭ জুলাই, পাপুয়া নিউ গিনিতে। সামোয়া ৫টি দলের মধ্যে ২টি জয় নিয়ে ৪র্থ স্থানে অবস্থান করে। উদ্বোধনী খেলায় ফিজিকে এবং চূড়ান্ত রাউন্ড-রবিন প্রতিযোগিতায় জাপানকে পরাজিত করে। কিন্তু সেমি-ফাইনালে পাপুয়া নিউগিনির কাছে ১৪১ রানে পরাজিত হয়। পরে তৃতীয় স্থান নির্ধারণী খেলায় ফিজিকে দ্বিতীয়বার পরাজিত করে। অংশগ্রহণকারী দলগুলো ছিল:
মহাসাগরীয় অঞ্চলের প্রতিযোগিতায় দলটির ভাল পারফরম্যান্সের কারণে বিশ্ব ক্রিকেট লীগে খেলার সুযোগ পায়। ২০১২ এর সেপ্টেম্বরে অনুষ্ঠিত উক্ত প্রতিযোগিতার আয়োজক ছিল সামোয়া।
আন্তর্জাতিক খেলা — সামোয়া
"শেষ হালনাগাদ ১২ জুলাই ২০১৯"
টি২০আই রেকর্ড বনাম অন্য জাতীয় দল
"খেলা নং #825 পর্যন্ত রেকর্ডভুক্ত। শেষ হালনাগাদ ১২ জুলাই ২০১৯"
নুমেয়া

নুমেয়া () দক্ষিণ-পশ্চিম প্রশান্ত মহাসাগরে অবস্থিত ফরাসি সামুদ্রিক অঞ্চল ও দ্বীপপুঞ্জ নতুন ক্যালিডোনিয়া বা নুভেল কালেদোনির মূল দ্বীপ গ্রঁদ তের-এর দক্ষিণ-পশ্চিম কোণে একটি উপদ্বীপে অবস্থিত শহর, বন্দর ও আঞ্চলিক রাজধানী। ১৮৫৪ সালে পর-দ্য-ফ্রঁস (Port-de-France) নামে এটিকে প্রতিষ্ঠা করা হয়েছিল। এটি নু দ্বীপ (Nou) এবং একটি প্রবাল প্রাচীর দ্বারা সুরক্ষিত একটি উৎকৃষ্ট গভীর জলের পোতাশ্রয়ের কিনারে অবস্থিত। নুমেয়ার মূল ঘাটটি ৪৪২ মিটার দীর্ঘ। শহরের পেছনে কিছু অনুচ্চ পাহাড় অবস্থিত। বর্তমানে শহরটি অঞ্চলটির প্রধানতম প্রশাসনিক ও বাণিজ্যিক কেন্দ্র। শহরে অনেক আধুনিক ভবন, একটি বড় উন্মুক্ত বাজার এবং সন্তু যোসেফের ক্যাথেড্রাল নামের একটি পুরাতন প্রস্তরনির্মিত গির্জা আছে। আরও আছে ১৯৯৯ সালে প্রতিষ্ঠিত নতুন ক্যালিডোনিয়া বিশ্ববিদ্যালয় (অতীতে যেটি ফরাসি প্রশান্ত মহাসাগরীয় বিশ্ববিদ্যালয়ের অংশ ছিল), স্থানীয় সামুদ্রিক জীবদের প্রদর্শনকারী একটি প্রবাল মৎস্যাধার বা অ্যাকুয়ারিয়াম (Aquarium des Lagons "আক্যুয়রিয়ম দে লাগোঁ"), ইয়াতে জলপ্রপাতের কাছে অবস্থিত একটি জলবিদ্যুৎ কেন্দ্র এবং নিকটস্থ দুইয়ঁবো বিন্দুতে অবস্থিত একটি নিকেল পরিশোধন কারখানা। নুমেয়া দক্ষিণ প্রশান্ত মহাসাগরীয় অঞ্চলের সবচেয়ে শিল্পপ্রধান শহরগুলির একটি।
নুমেয়ার সংস্কৃতিতে ফরাসি ও স্থানীয় কানাক সংস্কৃতির মেলবন্ধন ঘটেছে। এর সমুদ্র সৈকতগুলি পর্যটকদের কাছে সুপরিচিত। নুমেয়াতে ১৯৭১ সালে প্রতিষ্ঠিত চারু ও দারুকলার জাতীয় সংগ্রহশালা ও বার্নহাইম গ্রন্থাগারটি উল্লেখযোগ্য সাংস্কৃতিক স্থান। ১৯৯৫-৯৮ সালে নির্মিত জঁ-মারি জিবাউ সাংস্কৃতিক কেন্দ্রটি আদিবাসী নতুন ক্যালিডোনীয় কানাকদের সাংস্কৃতিক ঐতিহ্য সংরক্ষণ ও উপস্থাপনের জন্য নিবেদিত; এটি শহরের ঠিক পূর্বে একটি উপদ্বীপের উপরে অবস্থিত প্রধানতম সাংস্কৃতিক প্রতিষ্ঠান। ইতালীয় স্থপতি রেনজো পিয়ানো ঐতিহ্যবাহী কানাক স্থাপত্যের দ্বারা উদ্বুদ্ধ হয়ে কেন্দ্রটির নজরকাড়া নকশাটি প্রণয়ন করেন। "ম্যুজে দ্য লা নুভেল কালেদোনি"-তে (Musée de Nouvelle-Calédonie "নতুন ক্যালিডোনিয়া জাদুঘর") সমগ্র প্রশান্ত মহাসাগরীয় অঞ্চলের বিভিন্ন নিদর্শনের সমাহার ঘটেছে।
শহরটিকে দুইটি আন্তর্জাতিক বিমানবন্দর সেবা প্রদান করছে, তোনতুতা এবং ম্যাজেন্টা বিমানবন্দর।
ফরাসিরা ১৮৫৩ সালে নুমেয়া শহরটি দখলে নেয়। এটি ১৮৬৪ থেকে ১৮৯৭ সাল পর্যন্ত ফরাসি অপরাধীদের উপনিবেশ ছিল। ২য় বিশ্বযুদ্ধে মার্কিন বিমানবাহিনীর একটি ঘাঁটিকে জায়গা করে দেবার পর থেকে শহরটির দ্রুত উন্নতি হয়।
নুমেয়া শহরে প্রায় ১ লক্ষ লোকের বাস। নুমেয়া, ল্য মোঁ-দর, দাঁবেয়া ও পাইতা শহরগুলি নিয়ে গঠিত বৃহত্তর নুমেয়া পৌর এলাকাতে ১ লক্ষ ৮০ হাজার লোক বাস করে, যা সমগ্র নতুন ক্যালিডোনিয়ার জনগণের দুই-তৃতীয়াংশ। এদের মধ্যে ইউরোপীয়, পলিনেশীয় (ওয়ালিসীয়, ফুতুনীয়, তাহিতীয়), ইন্দোনেশীয়, ভিয়েতনামীয়, মেলানেশীয়, নি-ভানুয়াতু এবং আদিবাসী কানাক সম্প্রদায় আছে। এরা প্রায় সবাই ফরাসি ভাষাতে কথা বলতে ও লিখতে-পড়তে পারে। এক-পঞ্চমাংশ লোক আদিবাসি কানাক ভাষাগুলিতে কথা বলে।
নুমেয়ার তাপমাত্রা এপ্রিল থেকে নভেম্বর পর্যন্ত উষ্ণ এবং ডিসেম্বর থেকে মার্চ পর্যন্ত উত্তপ্ত প্রকৃতির। সেপ্টেম্বর-অক্টোবর মাসে শুষ্ক মৌসুম। সেপ্টেম্বর থেকে জানুয়ারি মাস পর্যটকদের কাছে সবচেয়ে জনপ্রিয়। এপ্রিল মাসে উদযাপিত মিষ্টি আলু বা ইয়াম উৎসব একটি গুরুত্বপূর্ণ বার্ষিক অনুষ্ঠান যেখানে কার্নিভাল, শোভাযাত্রা, গণসঙ্গীত পরিবেশনা, ইত্যাদির আয়োজন করা হয়। জুলাই মাসের ১৪ তারিখে ফ্রান্সের জাতীয় দিবস বা বাস্তিই দিবস পালন করা হয়, যেসময় আতশবাজি, সঙ্গীত ও নৃত্য পরিবেশিত হয়। আগস্ট মাসের নুমেয়া কার্নিভালটি এর বর্ণিল ও বিশেষ থিম বা বিষয়ভিত্তিক রাজপথ শোভাযাত্রার জন্য পরিচিত।
পোর্ট ভিলা

পোর্ট ভিলা বা পর ভিলা (Port Vila) দক্ষিণ-পশ্চিম প্রশান্ত মহাসাগরের ওশেনিয়া অঞ্চলের স্বাধীন প্রজাতান্ত্রিক দ্বীপরাষ্ট্র ভানুয়াটুর রাজধানী ও বৃহত্তম শহর। শহরটি দেশটির এফাতে দ্বীপের দক্ষিণ-পূর্ব উপকূলে, শেফা প্রদেশে, মেলে (Mélé) উপসাগরের তীরে অবস্থিত। শহরটির আয়তন মাত্র ৫.৩৭ বর্গকিলোমিটার। উন্নত বন্দরের সুবিধাবিশিষ্ট পোর্ট-ভিলা ভানুয়াটুর অর্থনৈতিক ও বাণিজ্যিক কেন্দ্রবিন্দু। এর নগরপ্রধান হলের মামবো আলবের সান্দি দানিয়েল; তিনি ২০১৮ সালের জানুয়ারি মাসে নির্বাচিত হন। ২০০৯ সালের জনগণনা অনুযায়ী এখানে প্রায় ৪৪ হাজার লোকের বাস। এখানে সমগ্র ভানুয়াটু রাষ্ট্রের প্রায় এক-পঞ্চমাংশ অধিবাসী বাস করে। শহরটি ফরাসি ধাঁচের হলেও এখানে একটি বহুজাতিক জনসমষ্টি বাস করে যাদের মধ্যে নি-ভানুয়াটু, ব্রিটিশ, ফরাসি, চীনা ও ভিয়েতনামি সম্প্রদায় আছে। এখানে বেশ কিছু হাসপাতাল, বাণিজ্যিক হোটেল, ক্যাসিনো, বাজার, কেনাকাটার দোকান, ক্রীড়াক্ষেত্র বা স্টেডিয়াম, সাংস্কৃতিক কেন্দ্র , শিক্ষক-প্রশিক্ষণ সংস্থা, মাংস ও মাছ প্রক্রিয়াকরণ কারখানা এবং দক্ষিণ প্রশান্ত মহাসাগরীয় বিশ্ববিদ্যালয়ের একটি শিক্ষায়তন বা ক্যাম্পাস অবস্থিত।
দ্বিতীয় বিশ্বযুদ্ধের সময় (১৯৩৯-১৯৪৫) পোর্ট ভিলা মিত্র শক্তির একটি বিমানঘাঁটি ছিল। শহরের ঠিক বাইরেই বাউয়ারফিল্ড নামক লোকালয়ে একটি আন্তর্জাতিক বিমানবন্দর অবস্থিত। ২০০২ সালের জানুয়ারি মাসে একটি সামুদ্রিক ভূমিকম্পের ফলে শহরটির ও এর আশেপাশের এলাকায় ব্যাপক ক্ষতি হয়। ২০১৫ সালের ১৩ই মার্চ তারিখে সাইক্লোন প্যাম নামের একটি ক্রান্তীয় ঘূর্ণিঝড়ের কবলে পড়ে পোর্ট ভিলার ব্যাপক ক্ষয়ক্ষতি হয়।
শিগেরু মিয়ামোতো গেমপঞ্জী

এই নিবন্ধটি শিগেরু মিয়ামোতোর নকশা, পরিচালনা বা প্রযোজনায় তৈরি ভিডিও গেমগুলোর তালিকা।
১৯৭৭ সালে নিনটেনডোর প্রেসিডেন্ট হিরোশি ইয়ামাউচি প্রতিষ্ঠানটির খেলনা ডিজাইন বিভাগে মিয়ামোতোকে কাজে নিযুক্ত করেন। ১৯৭০ এর দশকে আর্কেড বাজারে নিনটেনডোর প্রবেশকালে মিয়ামোতোর কর্মজীবন শুরু, এবং ভিডিও গেম শিল্পে দক্ষতা প্রমাণ করে তিনি ধারাবাহিকভাবে প্রতিষ্ঠানটির উচ্চস্তরীয় নির্বাহী পদে আরোহণ করেছেন। তার ভিডিও গেম সম্পর্কিত প্রথম কাজ হল আর্কেড ক্যাবিনেটের চিত্রাঙ্কন এবং এরপর শেরিফ (১৯৭৯) গেমের পিক্সেল আর্ট, প্রথম সহডেভলপমেন্টকৃত আর্কেড গেম "রাডার স্কোপ" (১৯৭৯), নিজের সৃষ্ট প্রথম গেম ১৯৮১ এর "ডংকি কং" (নিনটেনডোর প্রথম তুমুল ব্যবসাসফল গেম), এবং প্রথম কনসোল গেম "ডেভিল ওয়ার্ল্ড" (১৯৮৪)। "সুপার মারিও" এবং "দ্য লেজেন্ড অফ জেল্ডা" এর মত জনপ্রিয়তম গেম তৈরি করে মিয়ামোতো সর্বকালের শ্রেষ্ঠ প্রভাব-বিস্তারকারী অন্যতম ভিডিও গেম ডিজাইনারে পরিণত হয়েছেন।
ফ্লিপার (ক্রিকেট)

ফ্লিপার (ইংরেজি: flipper) বলতে বুঝি- যে বল ডেলিভারি করা হয় লেগব্রেকের চেয়ে একটু নিচে থেকে ও বলের গ্রিপিং এ বল একদম হাতের তালুর সাথে লাগানো থাকে না,একটু ফাঁক থাকে।বুড়ো আঙ্গুল বলের সিম স্পর্শ করে থাকে, বাকি চার আঙ্গুলের মধ্যে অনামিকা এবং মধ্যমাই আসল কাজটা করে,এরা বলের সিমের ওপর থাকে।বল পিচ করার পর লেগব্রেকের মত অতটা টার্ন করে না,মাঝে মাঝে কোন প্রকার টার্নই করে না!পিচে পড়ে একটু বেশি গতিতে ব্যাটসম্যানের দিকে ছুটে যায়।ব্যাটসম্যান যদি নরমাল লেগব্রেকের মত বাইরের দিকে টার্ন করবে ভেবে খেলেন তাহলেই ব্যাটসম্যান আউট হয়ে যাবে! ফ্লিপারে বোলাররা প্রায়ই এলবিডব্লিউ এর মাধ্যমে উইকেট পান।
ফ্লিপার হলো ক্রিকেটের এক ধরনের বিশেষ বলিং ডেলিভারি , যা সাধারণভাবে একজন  স্পিনার করে থাকে।
কালকিনি পৌরসভা

কালকিনি পৌরসভা বাংলাদেশের মধ্যাঞ্চলের মাদারীপুর জেলার কালকিনি উপজেলার অন্তর্গত একটি প্রথম শ্রেণীর পৌরসভা।
কালকিনি পৌরসভা আয়তন ৬৬৭১.৮৪৬ একর (২৭ বর্গ কিলোমিটার)।
২০১১ সালের পরিসংখ্যান অনুযায়ী কালকিনি পৌরসভায় সর্বমোট ৪৬,২৫২ (পুরুষ- ২৩,৮২২; মহিলা- ২২,৪৩০) পৌর নাগরিক পৌর এলাকায় বসবাস করেন।
মাদারীপুর জেলার দক্ষিণ প্রান্তে কালকিনি পৌরসভার অবস্থান। জেলা সদর থেকে এ পৌরসভার দূরত্ব ২২ কিলোমিটার। এ পৌরসভার উত্তরে আলীনগর ও বালীগ্রাম ইউনিয়ন, পূর্বে এনায়েতনগর, শিকারমংগল ও চরদৌলতখান ইউনিয়ন, দক্ষিণে রমজানপুর ইউনিয়ন, খাঞ্জাপুর ইউনিয়ন, গৌরনদী উপজেলা এবং পশ্চিমে গোপালপুর ইউনিয়ন অবস্থিত।
ভৌগোলিক অবস্থানঃ ২৩°০৪'২০.৯" উত্তর অক্ষাংশ এবং ৯০°১৪'০৫" পূর্ব দ্রাঘিমাংশ।
১৯৯৭ খ্রিষ্টাব্দে কালকিনি পৌরসভা স্থাপিত হয়। যা পরবর্তীতে ২০১৬ খ্রিষ্টাব্দের ১২ জানুয়ারি প্রথম শ্রেনীতে উন্নিত করা হয়।
কালকিনি পৌরসভার প্রশাসনিক কার্যক্রম কালকিনি উপজেলার আওতাধীন। এটি জাতীয় সংসদের ২২০নং নির্বাচনী এলাকা মাদারীপুর-৩ এর অংশ।
এ পৌরসভায় ৯টি ওয়ার্ড, ৩৮টি মহল্লা রয়েছে।
কালকিনি পৌরসভার সাক্ষরতার হার ৫১.৪০%। এ পৌরসভায় ১টি কলেজ, ৪টি মাদ্রাসা, ৭টি মাধ্যমিক বিদ্যালয়, ৩টি কওমী মাদ্রাসা, ২৮টি প্রাথমিক বিদ্যালয় রয়েছে।
কালকিনি পৌরসভায় যোগাযোগের প্রধান সড়ক কালকিনি-ভুরঘাটা সড়ক। যে কোন যানবাহনে যোগাযোগ করা যায়। এছাড়া মোট রাস্তা কাঁচা ১৬৫.০০ কি.মি., সিসি/আরসিসি ১৯.০০ কি.মি., সলিং ১৩.০০ কি.মি., এইচ বি বি ৯.০০ কি.মি. এবং কার্পেটিং ৫৫.০০ কি.মি.। ব্রীজ ৬৮টি এবং কালভার্ট ৩৫টি।
কালকিনি পৌরসভায় ১টি সরকারি হাসপাতাল, ৭টি বেসরকারি হাসপাতাল এবং ১টি স্বাস্থ্য ও পরিবার পরিকল্পনা কেন্দ্র, ৪৯টি ইপিআই সেন্টার রয়েছে।
কালকিনি পৌরসভায় ১৩৭টি মসজিদ, ১০টি ঈদগাহ, ৯টি মন্দির রয়েছে।
অন্ লাইন পত্রিকা: কলকিনি ২৪ ডট কম, আমাদের মাদারীপুর ডট কম;
সাপ্তাহিক: সাপ্তাহিক কালকিনি বার্তা;
অবলুপ্ত: বালারঞ্জিকা (১৮৬৩)।
জাক দ্যমি

জাক দ্যমি (; ৫ জুন ১৯৩১ - ২৭ অক্টোবর ১৯৯০) ছিলেন একজন ফরাসি পরিচালক, গীতিকার, ও চিত্রনাট্যকার। তিনি ফরাসি নবকল্লোলের উত্তরণের সময় তার সমকালীন জঁ-লুক গদার ও ফ্রঁসোয়া ত্রুফোর সাথে বিরাজমান ছিলেন। দ্যমির চলচ্চিত্রগুলো জমকাল দৃশ্যমান কৌশলের জন্য খ্যাতি অর্জন করে। দ্যমির কৌশলে বিভিন্ন উৎসের প্রভাব ছিল, যেমন ধ্রুপদী হলিউডের সঙ্গীতধর্মী চলচ্চিত্র, তার নবকল্লোলের সহকর্মীদের প্রামাণ্য বাস্তববাদ, কাল্পনিক-গল্প, জ্যাজ, জাপানি মাঙ্গা, ও গীতিনাট্য। তার চলচ্চিত্রগুলোতে একে অপরের উপর ক্রিয়াশীল ধারাবাহিকতা (যেমন এক চলচ্চিত্র থেকে অপর চলচ্চিত্রে চরিত্রের মিথস্ক্রিয়া), আরামদায়ক সঙ্গীতের সুর (সাধারণত মিশেল ল্যগ্রাঁ কর্তৃক সুরারোপিত) এবং মূলভাব (যেমন - কিশোর প্রেম, শ্রম অধিকার, অজাচার, এবং স্বপ্ন ও বাস্তবতার ছেদবিন্দু)। তিনি ১৯৬০-এর দশকের মাঝামাঝিতে তার নির্মিত দুটি সঙ্গীতধর্মী চলচ্চিত্র "লে পারাপ্লুয়ে দ্য শ্যরবুর্গ" (Les Parapluies de Cherbourg, ১৯৬৪) ও "লে দেমোয়াজেল দ্য রশফোর" (Les Demoiselles de Rochefort, ১৯৬৭) এর জন্য সর্বাধিক পরিচিত।
দ্যমি তার সমকালীন পরিচালক আনিয়েস ভারদার স্বামী। ভারদার "জাক্যু দ্য নঁতে" দ্যমি আত্মজীবনী নির্ভর নোটবই অবলম্বনে নির্মিত। দ্যমিকে এই ছবির শুরুর ও শেষ দৃশ্যে এবং ছবি জুড়ে আরও কয়েকটি দৃশ্যে দেখা গেছে। তাদের এক পুত্র সন্তান মাতিও দ্যমি (জ. ১৯৭২)। এছাড়া তিনি ভারদার অঁতোয়ান বুরসেইলারের সম্পর্কের ফলে তার ঔরসজাত কন্যা রোজালি ভারদা (জ. ১৯৫৮)-কেও লালনপালন করেন।
জাক দ্যমি এইডস রোগের জটিলতায় ভুগে ১৯৯০ সালের ২৭শে অক্টোবর মৃত্যুবরণ করেন। তাকে মন্তপারনাস সমাধিতে সমাহিত করা হয়।
২০১৯ সালের ৫ই জুন দ্যমির ৮৮তম জন্মদিনে অনুসন্ধান ইঞ্জিন গুগল তার সম্মানার্থে তার ছবি সংবলিত ডুডল প্রকাশ করে।
চট্টগ্রাম বিভাগের ক্রিকেটারদের তালিকা

প্রথম জাতীয় ক্রিকেট লিগ (এনসিএল) প্রতিযোগিতার জন্য ১৯৯৯-২০০০ মৌসুমের আগে দল গঠন হওয়ার পর থেকে প্রথম বিভাগে চট্টগ্রাম বিভাগের হয়ে প্রথম বিভাগে, তালিকার এ বা টি - টোয়েন্টি ম্যাচ খেলে থাকা ক্রিকেটারদের বর্ণানুক্রমিক ক্রমে সম্পূর্ণ তালিকা উপস্থাপন করছে। অন্যান্য ক্লাব তালিকার সাথে তাল মিলিয়ে, খেলোয়াড়ের নাম এবং তারপরে তার চট্টগ্রামের খেলোয়াড় হিসাবে সক্রিয় বছর, ২০১৫-১৬। মরসুমের শেষের খেলোয়াড়ের বর্তমান খেলোয়াড়। মনে রাখবেন যে এই তালিকায় এমন খেলোয়াড়দের বাদ দেওয়া হয়েছে যারা "কেবল" ১৯৯৯-২০০০ সালে দলের হয়ে উপস্থিত হয়েছিল। কারণ এনসিএল তার উদ্বোধনী মরসুমে প্রথম শ্রেণির প্রতিযোগিতা ছিল না। কিছু খেলোয়াড় (উদাহরণস্বরূপ, জিয়াউর রশিদ ) সেই মৌসুমে চট্টগ্রামের হয়ে খেলেছিলেন এবং পরবর্তী মৌসুমে অন্যান্য দলের হয়ে প্রথম-শ্রেণীর ক্রিকেটে খেলেছিলেন।
আদনান ফারুক হিল্লোল

আদনান ফারুক হিল্লোল (জন্ম: ২৪ অক্টোবর ১৯৭৯) একজন বাংলাদেশী মডেল, অভিনেতা এবং উপস্থাপক। তিনি ২০০২ সালে জনপ্রিয় চোরাবালি ছবিতে অভিনয়ের মাধ্যমে চলচ্চিত্রে আত্মপ্রকাশ করেন। তিনি 'হাইওয়ে', 'থ্রী কমরেড' , 'টার্মিনাল' এবং 'নো প্রবলেম' এর মতো জনপ্রিয় নাটক ও সিরিয়ালে অভিনয় করেন ।
আদনান ফারুক হিল্লোল ১৯৭৯ সালের ২৪ অক্টোবর বাংলাদেশের সিলেটে জন্মগ্রহণ করেন। পরবর্তীতে তার বাবার সরকারি চাকরির কারণে স্ব-পরিবারে খুলনায় চলে আসেন। তার নাট্যজীবন শুরু হয়েছিল ১৯৯৫ সালে "দেশ নাটক" এর মাধ্যমে। ১৯৯৯ সালে তিনি প্রথমবার টেলিভিশনে নিজেকে তুলে ধরেন।
ক্যারিয়ারের প্রথম দিকে তিনি থিয়েটারে অভিনয় করেছিলেন। তিনি ১৯৯৯ সালে গিয়াসউদ্দীন সেলিম রচিত ও পরিচালিত বিপ্রতীপ-এর মাধ্যমে টিভি নাটক ও চলচ্চিত্রের কাজ শুরু করেছিলেন। ২০০৪ সালে অমিতাভ রেজা পরিচালিত ধারাবাহিক "স্পর্শের বাইরে" নাটকে অভিনয় করে তিনি ব্যাপক প্রশংসা লাভ করেন এবং এর মাধ্যমে তিনি পেশাগতভাবে অভিনয় শুরু করেন। তিনি ছোট পর্দায় সর্বাধিক চরিত্রে অভিনয় করেছেন । জনপ্রিয় চোরাবালি ছবির মাধ্যমে তিনি চলচ্চিত্রে অভিনয় শুরু করেন। পরে তিনি 'হ্যালো অমিত' নামে আরও একটি ছবিতে অভিনয় করেন ।
মোহাম্মদ মহিউদ্দিন

মহিউদ্দিন আহমেদ (যিনি মোহাম্মদ মহিউদ্দিন নামেই অধিক পরিচিত) হলেন একজন বাংলাদেশী চলচ্চিত্র পরিচালক, কাহিনীকার এবং প্রযোজক। তিনি ১৯৮২ সালে "বড় ভালো লোক ছিল" চলচ্চিত্রের জন্য শ্রেষ্ঠ পরিচালক বিভাগে জাতীয় চলচ্চিত্র পুরস্কার এবং ১৯৯১ সালের চলচ্চিত্র "পদ্মা মেঘনা যমুনা" চলচ্চিত্রের জন্য শ্রেষ্ঠ কাহিনীকার বিভাগে জাতীয় চলচ্চিত্র পুরস্কার লাভ করেন।
শেখ আবদুল আজিজ

শেখ আবদুল আজিজ (২৭ ফেব্রুয়ারি ১৯২৯ – ৮ এপ্রিল ২০১৯) ছিলেন একজন বাংলাদেশি রাজনীতিবিদ ও আইনজীবী। তিনি বাংলাদেশের যোগাযোগ, কৃষি, তথ্য এবং ডাক ও টেলিযোগাযোগ মন্ত্রনালয়ের মন্ত্রী হিসেবে দায়িত্ব পালন করেছেন। তিনি ছিলেন আওয়ামী লীগের প্রতিষ্ঠাকালীন সদস্যদের মধ্যে সর্বশেষ জীবিত ব্যক্তি।
শেখ আবদুল আজিজ ১৯২৯ সালের ২৭ ফেব্রুয়ারি বাগেরহাট জেলার মোড়েলগঞ্জ উপজেলার তেলিগাতী গ্রামে জন্মগ্রহণ করেন। তিনি কলকাতা বিশ্ববিদ্যালয় থেকে বিএ এবং ঢাকা বিশ্ববিদ্যালয় থেকে এমএ ও এলএলবি পাশ করেন।
শেখ আবদুল আজিজ ছিলেন আওয়ামী লীগের প্রতিষ্ঠাকালীন সদস্য। তিনি ভাষা আন্দোলনে অংশগ্রহণ করেছিলেন। ১৯৫৪ সালে তিনি প্রাদেশিক পরিষদ নির্বাচনে তিনি প্রাদেশিক পরিষদ সদস্য হিসেবে নির্বাচিত হওয়া ছাড়াও তিনি ১৯৭০ সালে পাকিস্তান আইনসভার সদস্য ও ১৯৭৩ সালে জাতীয় সংসদ সদস্য হিসেবে নির্বাচিত হন। ১৯৭১ সালে মুক্তিযুদ্ধ শুরু হলে তিনি বাংলাদেশের প্রবাসী সরকারের ৯ নম্বর সেক্টরের লিয়াজোঁ অফিসার হিসেবে কাজ করেছেন। তিনি ছিলেন স্বাধীনতা ঘোষণা কমিটির আহবায়ক।
দেশ স্বাধীনের পর তিনি বঙ্গবন্ধুর মন্ত্রিসভায় যোগাযোগ, কৃষি, তথ্য এবং ডাক ও টেলিযোগাযোগ মন্ত্রী হিসেবে দায়িত্ব পালন করেছেন। বঙ্গবন্ধু হত্যাকাণ্ডের পর তাকে গ্রেফতার করা হয়। ১৯৭৮ সালের জুন মাসে তিনি মুক্তি পান।
শেখ আবদুল আজিজ ২০১৯ সালের ৮ এপ্রিল মৃত্যুবরণ করেন।
কামাল আহমেদ

কামাল আহমেদ হলেন একজন বাংলাদেশী চলচ্চিত্র পরিচালক এবং অভিনেতা। তিনি ১৯৮৩ সালের চলচ্চিত্র "লালু ভুলু" এবং ১৯৯০ সালের চলচ্চিত্র "গরীবের বউ" পরিচালনার জন্য শ্রেষ্ঠ পরিচালক বিভাগে দুই বার জাতীয় চলচ্চিত্র পুরস্কার লাভ করেন।
গ্যালোস অ্যান্ড অ্যান্ডারসন

লুক গ্যালোস এবং কার্ল অ্যান্ডারসন, সংক্ষিপ্তে গ্যালোস এবং অ্যান্ডারসন, হলেন পেশাদারি কুস্তি ট্যাগ টিম বর্তমানে তারা ডাব্লিউডাব্লিউই এর সাথে সম্পূৃক্ত রয়েছেন এবং তারা র ব্র‍্যান্ডের হয়ে বর্তমানে দিতীয়বারের মতো র ট্যাগ টিম চ্যাম্পিয়নস।
তারা ডোক গ্যালোস এবং কার্ল অ্যান্ডারসন নামে বুলেট ক্লাবের অংশ হয়ে কুস্তি লড়তেন নিউ জাপান প্রো-রেসলিং এ এবং তারা রিং অফ অনারেও কুস্তি লড়তেন এবং তারা বিভিন্ন স্বতন্ত্র ক্ষেত্রে কুস্তি লড়েছেন। ২০১৩ সালে এনজেপিডাব্লিউ তে গ্যালোস এবং অ্যান্ডারসন একসাথে কুস্তি লড়েছেন, বুলেট ক্লাব নামে দল গঠন করে। তারা এরপর তিন বছরে, দুইবার আইডাব্লিউজেপি ট্যাগ টিম চ্যাম্পিয়নশিপ, তার সাথে ২০১৩ ওয়ার্ল্ড ট্যাগ লিগ জিতেছেন। ফেব্রুয়ারি ২০১৬ তে, তারা এনজেপিডাব্লিউ বাদ দিয়ে ডাব্লিউডাব্লিউই তে যোগ দেন, যেখানে তারা র ট্যাগ টিম চ্যাম্পিয়ন হোন দুইবার একবার জানুয়ারি ২০১৭ তে,আরেকবার জুলাই ২০১৯ এ।
ননভেম্বর ২০১৩ সালে এনজেডাব্লিউপি কর্তৃপক্ষ ঘোষণা দেয় যে তার জি১ ট্যাগ লিগ এর আয়োজন করছে।যেখানে বুলেট ক্লাব এর হয়ে কার্ল অ্যান্ডারসন এবং সদ্য আত্মপ্রকাশ করা ডোক গ্যালোস অংশ নেয়। অ্যান্ডারসন এনজেপিডাব্লিউতে ২০০৮ পর্যন্ত নিয়মিত কাজ করে, যেখানে গ্যালোস, সাবেক ডাব্লিউডাব্লিই এর কুস্তিগির, এবং সদ্য টোটাল ননস্টপ একশন রেসলিং (টিএনএ) এ তে কাজ করা কুস্তিগির। তারা টুর্নামেন্ট শেষ করে রেকর্ড চার জয় এবং দুই হার দিয়ে। তারা ডিসেম্বর ৮ এ প্রথমে হারায় টোগি ম্যাকাবে এবং টোমেকিও হোনমিকে সেমিফাইনালে এবং হিরোয়েসি এবং সাতোসি কোজিমাকে হারিয়ে টুর্নামেন্টের ফাইনাল জিতে নেয়। জানুয়ারি ৪,২০১৪তে, রেসল কিংডম ৮, যেখানে তারা কে.ই.এস কে হারিয়ে আইডাব্লিউজেপি ট্যাগ টিম চ্যাম্পিয়নশিপ জিতে নেয়। তারা তাদের খেতাবটি ৬ ট্যাগ টিম এর বিপক্ষে সফলভাবে ডিপেন্ড করে।
ফেব্রুআরি ১১,২০১৫তে নিউ ভিগেনিং ইন ওসাকা ইভেন্ট এ, অ্যান্ডারসন এবং গ্যালোস গোতো এবং সিবাতাকে পরাজিত করে আইডাব্লিউজেপি ট্যাগ টিম চ্যাম্পিয়নশিপ পুনরায় জিতে নেয়।
গুজব রটে যে তারা আইডাব্লিউজেপি ছেড়ে দেবে, এর মধ্যে তারা তাদের চ্যাম্পিয়নশিপ রিম্যাচ পায়, কিন্তু ফেব্রুয়ারি ১৪ নিউ ভিগ্যান ইন নিকিতা ইভেন্টে পুনরায় ম্যাচটি হেরে যান। অ্যান্ডারসন এবং গ্যালোস এনজেডাব্লিউপিতে ফেব্রুয়ারি ২৪ তারিখে তাদের শেষ ম্যাচ খেলে, যেখানে তারা এইট ম্যান ট্যাগ টিম ম্যাচ খেলে। যেখানে তারা ববি ফিসকে হারায়।
অ্যাস্ট্রোসাইটোমা

অ্যাস্ট্রোসাইটোমা () হচ্ছে মস্তিষ্কের এক প্রকার ক্যান্সার। অ্যাস্ট্রোসাইট নামক তারকা আকৃতির নির্দিষ্ট ধরনের গ্লিয়াল কোষ থেকে গুরুমস্তিষ্কে এই ক্যান্সারের উৎপত্তি। এই ধরনের টিউমার সাধারণত মস্তিষ্ক ও সুষুম্নাকাণ্ডের বাইরে ছড়ায় না এবং অন্যান্য অঙ্গপ্রত্যঙ্গেও কোনো প্রভাব ফেলে না। গ্লিওমার মধ্যে অ্যাস্ট্রোসাইটোমা সবচেয়ে সাধারণ এবং মস্তিষ্কের বেশিরভাগ অংশেই এই টিউমার হতে পারে, এবং কিছু কিছু ক্ষেত্রে সুষুম্নাকাণ্ডেও এটি হতে দেখা দখা যায়। অ্যাস্ট্রোসাইটোমাের মধ্যে দুটি মূল শ্রেণি রয়েছে যেগুলো হচ্ছে:
অ্যাস্ট্রাসাইটোমা যে-কোনো বয়সে হতে পারে। নিচের গ্রেডেরগুলো সাধারণত শিশু ও অল্প বয়সীদের মাঝে বেশি দেখা যায়। অপরদিকে উপরের গ্রেডেরগুলোতে মূলত প্রাপ্তবয়স্করাই বেশি আক্রান্ত হয়। মস্তিষ্কের বেইজে অ্যাস্ট্রোসাইটোমা অল্প বয়সীদের মধ্যে সাধারণত অনেক বেশি দেখা যায়, যা গড়ে সকল নিউরোএপিথেলিয়াল টিউমারের প্রায় ৭৫%।
অ্যাস্ট্রোইটোমা প্রতিরোধে কোনো সুনির্দিষ্ট নির্দেশনা নেই কারণ এই রোগের সঠিক কারণ এখনও জানা যায়নি।
ব্রোমিন

ব্রোমিন হল একটি রাসায়নিক উপাদান যার প্রতীক Br এবং পারমাণবিক সংখ্যা 35। এটি একমাত্র অধাতু যা কক্ষ তাপমাত্রায় তরল হিসেবে থাকে। এটি তৃতীয়তম হালকা হ্যালোজেন এবং ঘরের তাপমাত্রায় একটি জ্বলন্ত লাল-বাদামী তরল যা একই রঙের গ্যাস গঠনের জন্য সহজেই বাষ্পীভবন হয়। এর বৈশিষ্ট্যগুলি এইভাবে ক্লোরিন এবং আয়োডিনগুলির মধ্যে মধ্যবর্তী হয়। দুটি রসায়নবিদ কার্ল জ্যাকব লুইগ (১৮২_ সালে) এবং এন্টোইন জেরেম বালার্ড (১৮২৬ সালে) দ্বারা স্বাধীনভাবে বিচ্ছিন্ন হয়ে এর নামটি প্রাচীন গ্রীক ("..."মানে দুর্গন্ধ) থেকে উদ্ভূত হয়েছিল, যা তীক্ষ্ণ গন্ধকে বোঝায়।
এলিমেন্টাল ব্রোমিন খুব প্রতিক্রিয়াশীল এবং এটি প্রকৃতিতে নিখরচায় ঘটে না, তবে বর্ণহীন দ্রবণীয় স্ফটিক খনিজ হ্যালাইড লবণের ক্ষেত্রে টেবিল লবণের সাথে মিল রয়েছে। যদিও এটি পৃথিবীর ভূত্বক মধ্যে বিরল, তবুও ব্রোমাইড আয়ন এর উচ্চ দ্রবণীয়তা এটি মহাসাগরে জমেছে। বাণিজ্যিকভাবে উপাদানগুলি সহজেই আমেরিকা যুক্তরাষ্ট্র, ইস্রায়েল এবং চীন অঞ্চলে ব্রিন পুলগুলি থেকে বের করা হয়। মহাসাগরে ব্রোমিনের ভর ক্লোরিনের প্রায় এক তিনশো ভাগ। 
উচ্চ তাপমাত্রায়, অর্গানব্রোমাইন যৌগগুলি বিনামূল্যে ব্রোমিন পরমাণু উৎপাদন করতে সহজেই বিচ্ছিন্ন হয়, এটি এমন একটি প্রক্রিয়া যা ফ্রি র‌্যাডিকাল কেমিক্যাল চেইন প্রতিক্রিয়া বন্ধ করে দেয়। এই প্রভাবটি অগ্নি প্রতিরোধক হিসাবে অর্গানোব্রোমাইন যৌগগুলিকে দরকারী করে তোলে এবং প্রতি বছর বিশ্বব্যাপী উৎপাদিত অর্ধেকেরও বেশি ব্রোমিন এই উদ্দেশ্যে ব্যবহৃত হয়। একই সম্পত্তিটি অতিবেগুনী সূর্যের আলোকে বায়ুমণ্ডলে উদ্বায়ী অরগ্যানোব্রোমাইন যৌগগুলিকে বিচ্ছিন্ন করে ফ্রি ব্রোমিন পরমাণু উৎপাদন করতে ওজন হ্রাসের কারণ ঘটায়।
ব্রোমিনকে যথাক্রমে কার্ল জ্যাকব লুইগ (১৮২৫ সালে) এবং এন্টোইন বালার্ড (১৮২৬ সালে) দুইজন রসায়নবিদ স্বাধীনভাবে আবিষ্কার করেছিলেন। 
লুইগ ১৮২৫ সালে তার নিজ শহর ব্যাড ক্রুজনাচ থেকে খনিজ জলের ঝর্ণা থেকে ব্রোমিনকে আলাদা করেছিলেন। লুইগ খনিজ লবণের একটি দ্রবণটি ক্লোরিনের সাথে স্যাচুরেটেড ব্যবহার করেন এবং ডায়েথিল ইথারের সাহায্যে ব্রোমিন বের করেন। ইথারের বাষ্পীভবনের পরে একটি বাদামী তরল রয়ে গেল। এই তরল দিয়ে তার কাজের নমুনা হিসাবে তিনি হাইডেলবার্গের লিওপল্ড গেমলিনের পরীক্ষাগারে একটি পদের জন্য আবেদন করেছিলেন। ফলাফল প্রকাশে বিলম্ব হয়েছিল এবং বালার্ড তার ফলাফলগুলি প্রথম প্রকাশ করেছিলেন।
ফরাসী রসায়নবিদ লুই নিকোলাস ভাকলিন, লুই জ্যাক থানার্ড, এবং জোসেফ-লুই গে গে-লুস্যাক তরুণ ফার্মাসিস্ট বালার্ডের পরীক্ষা-নিরীক্ষার অনুমোদনের পরে,Annales de Chimie et Physique-এ প্রকাশিত এবং Académie des Sciences এর একটি বক্তৃতায় ফলাফল উপস্থাপন করা হয়েছিল। তার প্রকাশনায়, বালার্ড বলেছেন যে তিনি এম। অ্যাংলাদার প্রস্তাবের ভিত্তিতে নামটি মেরেড থেকে ব্র্মে নামকরণ করেছিলেন। Bromine (ব্রোমিন) গ্রীক Brome (দুর্গন্ধ) থেকে উদ্ভূত।
অন্যান্য উৎস দাবি করেছে যে ফরাসি রসায়নবিদ এবং পদার্থবিজ্ঞানী জোসেফ-লুই গে-লুস্যাকস বাষ্পের বৈশিষ্ট্যযুক্ত গন্ধের জন্য নাম ব্রোমকে সুপারিশ করেছিলেন। ১৮৮৮ সাল পর্যন্ত প্রচুর পরিমাণে উৎপাদিত হয়নি। ১৮৮৮ সালে স্ট্রসফার্টনেডে লবণের (KBr) সন্ধানের পরে ব্রোমিন পটাশের উপ-পণ্য হিসাবে এটি উৎপাদিত হতো। কিছু ছোটখাটো মেডিকেল অ্যাপ্লিকেশন ছাড়াও প্রথম বাণিজ্যিক ব্যবহার ছিল ডাগুয়েরিওটাইপ। 1840 সালে, ডাগুয়েরিওটাইপিতে হালকা সংবেদনশীল রৌপ্য হ্যালাইড স্তর তৈরি করতে পূর্বের ব্যবহৃত আয়োডিন বাষ্পের তুলনায় ব্রোমিনের কিছু সুবিধা রয়েছে বলে শনাক্ত করা হয়েছিল।
প্রথম বিশ্বযুদ্ধের প্রারম্ভিক বছরগুলিতে, জাইলিল ব্রোমাইডের মতো ব্রোমিন যৌগগুলি বিষ গ্যাস হিসাবে ব্যবহৃত হত।
বেগম শামসুন নাহার আহমেদ

বেগম শামসুন নাহার আহমেদ একজন বাংলাদেশি রাজনীতিবিদ ছিলেন যিনি বাংলাদেশ জাতীয়তাবাদী দলের রাজনীতির সাথে যুক্ত ছিলেন। তিনি ১৯৭৯ সালের দ্বিতীয় জাতীয় সংসদে ও পঞ্চম জাতীয় সংসদে বাংলাদেশ জাতীয়তাবাদী দল মনোনীত সংসদ সদস্য হিসেবে দায়িত্ব পালন করেন।
রোগতত্ত্ব, রোগ নিয়ন্ত্রণ ও গবেষণা ইনস্টিটিউট

রোগতত্ত্ব, রোগ নিয়ন্ত্রণ ও গবেষণা ইনস্টিটিউট (আইইডিসিআর) হল স্বাস্থ্য মন্ত্রণালয়ের আওতাধীন বাংলাদেশ সরকারের একটি গবেষণা ইনস্টিটিউট যা বাংলাদেশে মহামারি ও সংক্রামক ব্যাধি গবেষণা ও রোগ নিয়ন্ত্রণ বিষয় নিয়ে কাজ করে।
১৯৭৬ সালে একটি বিলের মাধ্যমে রোগতত্ত্ব, রোগ নিয়ন্ত্রণ ও গবেষণা ইনস্টিটিউট প্রতিষ্ঠিত হয়। এই সময় পূর্ব পাকিস্তানের কেন্দ্রীয় ম্যালেরিয়া ইনস্টিটিউটকে এটির সাথে অন্তর্ভুক্ত করা হয়। যেটি ১৯৪৭ সালে ভারত বিভাগের সময় ভারতের কেন্দ্রীয় ম্যালেরিয়া ইনস্টিটিউট থেকে দ্বিখণ্ডিত হয়ে সৃষ্ট হয় ও ১৯৫৪ সালে ঢাকায় কার্যক্রম শুরু করে। শুরুতে ম্যালেরিয়া ইনস্টিটিউটের অতিরিক্ত জমিতে আইইডিসিআরের জন্য ভবন তৈরি করা হয়, পরে তা আইইডিসিআরকে ছেড়ে দিতে হয়।
১৯৮১ সালে আইইডিসিআর-কে নিপসমের সঙ্গে একীভূত করা হয়, তবে ১৯৮৭ সালে বাংলাদেশ সরকার, বিশ্ব স্বাস্থ্য সংস্থা, জাতিসংঘ উন্নয়ন কর্মসূচির যৌথ প্রতিবেদনের ভিত্তিতে আইইডিসিআর ও নিপসমকে আবার আলাদা করা হয়।
এটি মহামারি ও সংক্রামক রোগ গবেষণা এবং সরকারের জন্য জনস্বাস্থ্য পরিকল্পনা বিকাশ নিয়ে কাজ করে। একইসঙ্গে দক্ষ কর্মশক্তি তৈরি করা নিয়ে এটি কাজ করে। ঢাকা ও নরসিংদীর বেলাবোতে এর প্রশিক্ষণ কেন্দ্র রয়েছে। আইইডিসিআরের চারটি বিভাগীয় গবেষণাগার রয়েছে, সেগুলি হল: 
আইইডিসিআরে নিন্মলিখিত রোগের নজরদারি ও সাড়াদান ব্যবস্থা চালু আছে:
ড্যাক্স হারউড

ডেবিড মাইকেল হারউড (জন্ম জুন ৩০,১৯৮৪) একজন মার্কিন পেশাদার কুস্তিগির। তিনি বর্তমানে ড্যাক্স হারউড নামে অল এলিট রেসলিং (এইডাব্লিউ) এর সাথে যুক্ত আছেন এবং সেখানে তিনি ক্যাশ হুইলারের সাথে বর্তমানে এইডাব্লিউ ওয়ার্ল্ড ট্যাগ টিম চ্যাম্পিয়নশিপ বহন করছেন। তিনি ডাব্লিউডাব্লিউই এর সাথে স্কট ডসন নামে কুস্তি লড়ার জন্য অধিক পরিচিত, যেখানে তিনি ড্যাশ ওয়াইল্ডার এর সাথে সাবেক দুইবারের এনএক্সটি ট্যাগ টিম চ্যাম্পিয়নস এবং সাবেক র ট্যাগ টিম চ্যাম্পিয়নস হয়েছিলেন।
হারউড তার পেশাদার কুস্তি জীবন শুরু করেন ২০০৪ সালে। তিনি কেসি ম্যাকনাইট নামে বিভিন্ন সতন্ত্র ক্ষেত্রে কুস্তি লড়েছেন, বেশি কুস্তি লড়েছেন সিডাব্লিউএফ মিড-আটলান্টিক, এডাব্লিউএ সুপারস্টার অফ রেসলিং এবং একাধিক এনডাব্লিউএ তে। ২০১০ সালে তিনি রিং অফ অনার এর অন্ধকার ম্যাচ এ কুস্তি লড়া শুরু করেন। তিনি কেসি ম্যাকনাইট নামে নর্থ ক্যারেলিনা ন্যাশনাল রেসলিং এ কুস্তি লড়েন। তিনি বিভিন্ন রেসলারের সাথে কাজ করেছেন এদের মধ্যে রয়েছেন জেন এবং ডসন, ডেনিয়েল মেসিনা, চার্লি ডিমার, মার্কাস সিল্ড প্রভৃতি।
হারউড ডাব্লিউডাব্লিউই এর সাথে ২০১২ সালে চুক্তি করে ডাব্লিউডাব্লিউই পারফরমেন্স সেন্টার এ, স্কট ডসন নাম রেখে। মার্চ ৭,২০১৩ তে তিনি টেলিভিশনে আত্মপ্রকাশ করেন, "এনএক্সটি" পর্বে, জুডাস ডেবলিন এর সাথে টু এন্ড ওয়ান হ্যান্ডিক্যাপ ম্যাচ এ যেখানে তারা এড্রিয়ান নেবিল্লে এর কাছে হেরে যান। ডসন আস্তে আস্তে তার উন্নতি করতে থাকে, এপ্রিল এর দশ তারিখে তারা দ্যা সিল্ড এর কাছে হেরে যান।
ডসন মে ১৩,২০১৩ তে ডায়লেন এর সাথে দল গঠন করেন সিলভাস্টার লেফোর্ড এর তত্তাবধানে। জুন ২৬ এ তারা এনএক্সটি চ্যাম্পিয়নশিপ এর জন্য নাম্বার ওয়ান কন্টেন্ডার ম্যাচ হেরে যান করি গ্র‍্যাবস এবং ক্যাসিয়াস অহনো এর বিপক্ষে। ড্যানিয়ালকে কোম্পানি থেকে ছেড়ে দেওয়া হলে দলটি ভেঙ্গে যায়। ডায়লান চলে গেলে ডসন একাই লড়তে থাকে ছোট সফলতার সাথে এবং আলেকজান্ডার রুসেব এর সাথে তিনি দল গঠন করেন এবং লেফোর্ট তাদেরও তত্তাবধানে থাকেন। তাদের দল ভেঙ্গে যায় যখন রুসেব লানাকে তার তত্তাবধানের জন্য নিয়োগ দেন।
এরপর ডসন ড্যাশ ওয়াইল্ডার সাথে দল গঠন করেন, এরপর তারা দ্যা ম্যাকানিকস নামে কুস্তি লড়তে থাকেন। তারা জুলাই ১৪,২০১৩ সালে এনএক্সটিতে আত্মপ্রকাশ করেন। The duo made only one further televised appearance in 2014, losing to Enzo Amore and Colin Cassady জুন ১০, ২০১৫ তে ডসন সামোয়া জো এর বিপক্ষে হেরে যান।
ডসন এবং ওয়াইল্ডার জুলাই ২৯,২০১৫ তে তাদের সর্বপ্রথম জয় পান। ননভেম্বর ১১ তে, ডসন এবং ওয়াইল্ডার দ্যা ভাওডেভিলিয়ান্স কে পরাজিত করে এনএক্সটি ট্যাগ টিম চ্যাম্পিয়নশিপ জিতে নেন। ফেব্রুয়ারি ২০১৬তে তারা দ্যা রিবাইবাল নামে কুস্তি শুরু করেন। ডসন মেইন রোস্টারে তার আত্মপ্রকাশ করেন রোডব্লক এ।
র তে রেসলমেনিয়া ৩৩ এর পর,এপ্রিল ৩ "র" তে তারা আত্মপ্রকাশ করেন, দ্যা রিবাইবাল নিউ ডে এর ওপেন চ্যালেঞ্জ গ্রহণ করেন। দ্যা রিবাইবাল দ্যা নিউ ডে কে পরাজিত করেন।
পাবনা গ্যাসক্ষেত্র

পাবনা গ্যাসক্ষেত্র বাংলাদেশের পাবনা জেলায় অবস্থিত একটি প্রাকৃতিক গ্যাসক্ষেত্র। এটি বাংলাদেশ পেট্রোলিয়াম এক্সপ্লোরেশন অ্যান্ড প্রোডাকশন কোম্পানি লিমিটেড (বাপেক্স)-এর নিয়ন্ত্রণাধীন একটি প্রতিষ্ঠান।
পাবনা গ্যাসক্ষেত্রের অবস্থান রাজশাহী বিভাগের পাবনা জেলার সাঁথিয়া উপজেলার মোবারকপুরে।
যৌন হয়রানি

যৌন হয়রানি বিভিন্ন সামাজিক অংশে হতে পারে যেমন কর্মক্ষেত্রে, বাড়িতে, স্কুলে ও গীর্জাতে। যৌন হয়রানকারি অথবা ভুক্তভোগী যে কোনও লিঙ্গ হতে পারে। যৌন হয়রানি হলো এক ধরনের লিঙ্গ বৈষম্য এবং ফেডারেল, স্টেট, এবং (যেখানে প্রযোজ্য) স্থানীয় আইনের অধীনে বেআইনি।যৌন হয়রানির মধ্যে লিঙ্গ, যৌন অভিযোজন, স্ব-সনাক্তকৃত বা অনুভূত লিঙ্গ, লিঙ্গ অভিব্যক্তি, লিঙ্গ পরিচয় এবং লিঙ্গান্তরিত অবস্থার ভিত্তিতে হওয়া হয়রানি অন্তর্ভুক্ত। যৌন হয়রানির মধ্যে অনভিপ্রেত আচরণ অন্তর্ভুক্ত যেটি যৌন প্রকৃতির বা লিঙ্গের কারণে কোনো ব্যক্তিকে উদ্দিষ্ট করে হয়ে থাকে, যখন:
1.    কোনো ব্যক্তির কর্মদক্ষতায় অযৌক্তিকভাবে বাধাগ্রস্থ করার বা একটি ভীতিকর, শত্রুতাপূর্ণ বা আপত্তিকর কর্মপরিবেশ সৃষ্টি করার জন্য এমন আচরণের উদ্দেশ্য বা প্রভাব রয়েছে, এমনকি রিপোর্ট করা ব্যক্তি যৌন হয়রানির টার্গেট না হয়ে থাকলেও;
2.    এমন আচরণ প্রত্যক্ষ বা পরোক্ষভাবে কর্মসংস্থানের একটি শর্ত তৈরি করে; বা
3.    এমন আচরণে নতি স্বীকার বা প্রত্যাখ্যানকে কর্মসংস্থানের সিদ্ধান্ত নেয়ার ভিত্তি হিসেবে ব্যবহার করা হয় যা কোনো ব্যক্তির কর্মসংস্থানকে প্রভাবিত করে।
ক্যালিবার (সফটওয়্যার)

ক্যালিবার (calibre) হল ই-বই পাঠ, সম্পাদনা ও ব্যবস্থাপনার উদ্দেশ্যে লিখিত একটি ক্রস-প্ল্যাটফর্ম মুক্ত সোর্স সফটওয়্যার। ক্যালিবার ই-বইকে ভার্চুয়াল পাঠাগারে সাজানো, প্রদর্শন, পাঠ, সম্পাদনা, তৈরি, ফাইল ফরম্যাট রূপান্তর, ই-রিডারে প্রেরণ, ইত্যাদি সহ আরও বহুমুখী সুবিধা প্রদান করে। এছাড়া পাইথন এপিআই-নির্ভর প্লাগইন ব্যবস্থার মাধ্যমে ক্যালিবারে প্রয়োজনমত অতিরিক্ত সুযোগসুবিধা যোগ করা সম্ভব।
২০০৬ সালের ৩১ অক্টোবর সনি তাদের পিআরএস-৫০০ ই-রিডার পণ্যটি প্রকাশ করার পরে কোভিদ গয়াল libprs500 সফটওয়্যার লাইব্রেরি প্রকল্পের কাজ শুরু করেন, যার উদ্দেশ্য ছিল মূলত পিআরএস-৫০০ এর ফাইল ফরম্যাট লিনাক্সে ব্যবহার করতে দেয়া। মোবাইলরিড ফোরামের সমর্থনে গয়াল ওই ই-রিডারটিতে ব্যবহৃত "ব্রড ব্যান্ড ইবুক" (BBeB)ফরম্যাটটি রিভার্স-ইঞ্জিনিয়ারিং করতে সক্ষম হন। ২০০৮ সালে তার প্রোগ্রামটির জন্য একটি ইউজার ইন্টারফেস ডেভলপ করা হয়। এসময় কোভিদের স্ত্রী কৃত্তিকা গয়াল সফটওয়্যারটির নাম পরিবর্তন করে করেন "ক্যালিবার" । তাদের মতে নামটির "libre" অংশটি মুক্তি বোঝায় (তবে উচ্চারণ করা হয় "ক্যালিবার")।
ক্যালিবার প্রচুর সংখ্যক ই-বই ফরম্যাট পাঠ সমর্থন করে এবং একটি থেকে অন্যাটিতে রূপান্তর করতে পারে। ক্যালিবার ইপাব এবং AZW3 ফরম্যাটের পরিপূর্ণ সম্পাদনা সমর্থন করে, তবে এতে অন্যান্য অধিকাংশ ই-বই ফরম্যাটের আংশিক সম্পাদনাও সম্ভব, যেমন ফন্ট পরিবার, আকার, মার্জিন, প্রচ্ছদ, ডিজিটাল মেটাডেটা প্রভৃতির পরিবর্তন, স্বয়ংক্রিয় সূচীপত্র সংযোজন ইত্যাদি।
ক্যালিবার সরাসরি ডিআরএম-যুক্ত ই-বই রূপান্তর বা সম্পাদনা করতে পারে না, তবে এই সুবিধা সংযোজনকারী অনানুষ্ঠানিক প্লাগ-ইন পাওয়া যায়।
ক্যালিবারের অপর প্রধান সুবিধা হল ই-বই ব্যবস্থাপনা। এটি মেটাডেটার বিভিন্ন তথ্য অনুযায়ী ই-বইগুলো ক্রমান্বয়ে সাজাতে পারে, এবং বিভিন্ন উৎস থেকে অনুপস্থিত মেটাডেটা ও প্রচ্ছদ সংগ্রহ করতে পারে। এছাড়া ক্যালিবারে অনলাইন মুক্ত পাঠাগারের ই-বই এবং বিভিন্ন অনলাইন পত্রিকার খবরাখবর সংগ্রহ করা যায়। সফটওয়্যারটি মেটাডেটা অনুযায়ী ই-বই অনুসন্ধান ও ফিল্টারের অনেক বিস্তারিত ব্যবস্থা রেখেছে, তবে সব ই-বইয়ের অন্তস্থ লেখা একই সময় অনুসন্ধান করতে পারে না। অবশ্য একটি ই-বই পাঠ করার সময় তার লেখার ভিতর অনুসন্ধান করা সম্ভব।
ক্যালিবার দিয়ে বেশ কিছু অনলাইন প্রকাশকের থেকে ই-বই ক্রয় বা ধার করা যায়, যেমন ইন্টারনেট আর্কাইভ, গুটেনবার্গ প্রকল্প ইত্যাদি। এর পাশাপাশি ওপেনবুকস নামক ডিআরএম-বিহীন, ক্যালিবার সমর্থিত, ই-বই সংগ্রহ তত্ত্বাবধায়ন করছেন কৃত্তিকা গয়াল। ই-বই সম্পর্কিত কিছু সোশ্যাল নেটওয়ার্কিং সেবা যেমন গুডরিডস, লাইব্রেরিথিং, ওভারড্রাইভ ইত্যাদির সমর্থনও সফটওয়্যাটিতে রয়েছে। ক্যালিবার "রেসিপি" নামক প্রোগ্রামযোগ্য ব্যবস্থার সাহায্যে প্রচুর সংখ্যক অনলাইন মাধ্যমের টেক্সট সংগ্রহ করে ই-বই আকারে পাঠ বা ই-রিডারে প্রেণ করতে পারে।
‌ক্যালিবারের ইমেইল, ওয়্যারলেস, নিজস্ব ওয়েব সার্ভার দ্বারা, অথবা কম্পিউটারে সরাসরি সংযুক্ত ই-রিডারে ই-বই প্রেরণ করতে পারে, এবং বিভিন্ন ই-রিডার থেকে ই-বই সংগ্রহও করতে পারে। ক্যালিবার একটি সমৃদ্ধ নিজস্ব ওয়েব সার্ভারের মাধ্যমে অনলাইন বা স্থানীয় নেটওয়ার্কে বই আদান-প্রদান ও ব্যবস্থাপনার সুবিধা দেয়।
১.১৫ সংস্করণ হতে ক্যালিবারে ই-বই সম্পাদনার জন্য একটি বিশেষায়িত অ্যাপ্লিকেশন উপকরণ উপস্থিত, যা অনেকটাই সিজিল এর অনুরূপ, তবে তার মত দৃশ্যমান সম্পাদনার সুবিধা নেই।
বহলা গণহত্যা

বহলা গণহত্যা ১৯৭১ সালের ১৩ ডিসেম্বর সংগঠিত একটি গণহত্যা।
১৯৭১ সালের ডিসেম্বর মাসে সংঘবদ্ধ মুক্তিবাহিনীর প্রতিরোধের মুখে পাক সেনাবাহিনী পিছু হটতে থাকে। ১৩ ডিসেম্বর বিরল উপজেলার ভান্ডারা কিংবা রাণীপুকুর ইউপি থেকে পাক সেনাবাহিনী পিছু হটে দিনাজপুর শহরের দিকে আসতে থাকে। সন্ধ্যার আগ মুহূর্তে কাঞ্চন জংশন এবং রেলসেতু সংলগ্ন বিজোড়া ইউপির বহলা গ্রামের দক্ষিণ প্রান্তে গ্রামবাসীর কাছে মুক্তিবাহিনীর সংবাদ জানতে চায় পাক সেনাবাহিনী। বিরল উপজেলার বহলা গ্রামটি ছিলো মুক্তিবাহিনীর একটি ঘাঁটি। যেখান থেকে মুক্তিবাহিনীর সদস্যরা বিভিন্ন স্থানে অপারেশন চালাতেন। কিন্তু গ্রামবাসীদের কেউ মুখ খুললেন না। এরপর পাক বাহিনী প্রস্তাব দেয় যে ওই গ্রামে তারা ক্যাম্প স্থাপন করবে। পাক সেনাবাহিনীর ওই প্রস্তাবেও গ্রামের মানুষ আপত্তি জানান। ফলে প্রথমে তাদের গ্রাম ছাড়ার নির্দেশ দেয়া হয়। গ্রামবাসীরা সেই নির্দেশ অমান্য করলে পাক সেনাবাহিনী গোটা গ্রামের পুরুষদের সারিবদ্ধভাবে দাঁড়াতে বলে। এ সময় মাগরিবের আজান পড়ে। গ্রামবাসীরা নামাজ আদায় করতে চাইলেন কিন্তু পাক সেনাবাহিনী তাদের নামাজ আদায় করতে না দিয়ে ব্রাশ ফায়ারিং করে। এতে ৪৪ জন প্রাণ হারায়। সেদিন বহলা গ্রামে প্রাণে বেছে যান একমাত্র আব্দুল গণি ও আনিসুর রহমান।
আব্দুল গণি ও আনিসুর রহমান জানান, গ্রামে পুরুষ সদস্য জীবিত না থাকায় ৩ দিন ওই ৪৪ জনের লাশ ঘটনাস্থলেই পড়ে ছিল। ১৬ ডিসেম্বর বিজয় দিবসের বিকেলে পার্শ্ববর্তী গ্রামের লোকজন এসে পঁচন ধরা লাশ বহলা গ্রামের গণকবরের স্থানটিতে কয়েকটি গর্ত করে একসঙ্গে কবর দেন।
স্থানীয় সংসদ সদস্য ও বাংলাদেশ আওয়ামী লীগের কেন্দ্রীয় সাংগঠনিক সম্পাদক ও বর্তমানে বাংলাদেশ সরকারের নৌপরিবহন প্রতিমন্ত্রী জনাব খালিদ মাহমুদ চৌধুরীর ঐকান্তিক প্রচেষ্টায় ২০১২ সালে শহীদদের স্মৃতি রক্ষার্থে গণকবরের পাশে একটি স্মৃতিস্তম্ভ নির্মাণ করা হয়।
মুনিম শাহরিয়ার

মুনিম শাহরিয়ার (জন্ম: ২২ মে ১৯৯৮) একজন বাংলাদেশী ক্রিকেটার। ২৯ এপ্রিল ২০১৭ সালে ২০১৬-২০১৭ ঢাকা প্রিমিয়ার ডিভিশন ক্রিকেট লিগে গাজী গ্রুপ ক্রিকেটার্স ক্লাবের হয়ে লিস্ট এ ক্রিকেটে অভিষেক হয় তার। ২৫ ফেব্রুয়ারি ২০১৯ সালে ঢাকা আবাহনী ক্রিকেট দলের হয়ে ২০১৮-১৯ ঢাকা প্রিমিয়ার ডিভিশন টুয়েন্টি-২০ ক্রিকেট লিগে টুয়েন্টি২০ ক্রিকেটে অভিষেক তার।
ওরু তাই মাক্কাল

ওরু তাই মাক্কাল (, ) হচ্ছে ১৯৭১ সালে মুক্তিপ্রাপ্ত একটি তামিল ভাষার চলচ্চিত্র। রোমান্টিক হাস্যরসাত্মক-নাট্য ঘরানার এই চলচ্চিত্রটির পরিচালক ছিলেন পি নীলাকান্ত, অভিনয়ে ছিলেন এমজিআর, জয়ললিতা জয়রাম এবং আর মুথুরমণ। এই চলচ্চিত্রটি ১৯৬৪ এর হিন্দি চলচ্চিত্র "আয়ে মিলন কি বেলা" এর পুনঃনির্মাণ ছিলো। এম এস বিশ্বনাথ চলচ্চিত্রটির সঙ্গীত পরিচালক ছিলেন।
এলবো গ্রিজ

এলবো গ্রিজ ইংরেজি ভাষায় ব্যবহৃত বাগধারা () আভিধানিক অর্থ যা একপ্রকার বাচ্যালঙ্কার বা ভাষালঙ্কার। এর দ্বারা কোনো যন্ত্রের সাহায্য ছাড়া কায়িক শ্রম বুঝানো হয়। ইংরেজিতে এর পারিভাষিক রূপটি বিভিন্ন জনপ্রিয় মাধ্যমে রসিকতা করার সময় ব্যবহৃত হয়।
এটি কখনও-কখনও স্নাইপ হান্টের (একপ্রকার বাস্তবিক কৌতুক) রূপে ব্যখ্যা করা হয়, একটি তামাশা বা প্রাঙ্ক যেখানে কোনো শিক্ষানবিশ বা নিয়োগকারীকে তার তত্ত্বাবধায়ক কর্তৃক "কঠোর শ্রম" আহরণের জন্য প্রেরণ করা হয়।